SHAHIR & TUNANG BAKAL BERNIKAH 2 SEPTEMBER INI

Penyanyi Shahir Zawawi yang mengikat tali pertunangan dengan gadis pilhan hati, Jaskin Jaludin, 30, pada 16 Julai lalu itu mengumumkan bakal bernikah pada 2 September ini.

Ditanya mengenai perasaannya, Shahir atau nama sebenarnya Ahmad Shahir Zawawi, 34, mengakui berdebar untuk melalui fasa alam rumah tangga apatah lagi bakal menjadi ketua keluarga.

"Perasaan saya ketika ini sudah tentu berdebar-debar. Sebab nak pergi ke satu fasa yang juga alam kehidupan baru yang selama ini kita bersendirian, tapi kali ini nak berdua dan berteman. Selain itu masuk dalam keluarga baru.

"Jadi saya perlu sesuaikan diri, membawa diri, dalam masa sama nak pikul tanggungjawab yang lebih besar. Saya kira banyak perkara lagi yang perlu dilalui," katanya.

Klik untuk gambar besar

Dalam pada itu, Shahir memberitahu segala persiapan sudah dilakukan meskipun dalam tempoh yang singkat serta mendoakan agar majlis pernikahan dipermudahkan.

"Sekarang ini saya lebih kepada berdoa, semoga Allah permudahkan segala urusan. Persiapan saya buat ini banyak dalam masa singkat untuk majlis kahwin ni. Bagi saya, majlis ini lebih pada nak halalkan hubungan dan dalam masa sama moga Allah permudahkan," tuturnya.

Difahamkan, majlis resepsi pasangan itu akan diadakan pada 3 September di lokasi sama acara pernikahan iaitu di Subang Jaya. Terdahulu, Shahir mengikat tali pertunangan dengan Jaskin pada 16 Julai lalu di kediaman wanita itu di Tawau, Sabah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STATUS DATIN RED TARIK PERHATIAN - ADIRA LUAH RASA 'SEDIH'

Penyanyi Adira Suhaimi menerusi laman Instagram telah memuatnaik gambar dirinya bersama anaknya, Anggrek dengan luahan yang agak sedih dengan apa yang berlaku.

Sejak beberapa hari lalu, ada pihak mula berspekulasi bahawa hubungan Adira dan madunya, Datin Red mungkin sedikit tegang.

Ini kerana menerusi laman Instagram Datin Red, beliau ada memuatnaik hashtag #teamlakikenapinjam #takpandaimenipu dan gambar beliau bersama Datuk Red dengan kapsyen "laki ku dah pulang ke pangkal jalan" apabila ahli perniagaan itu pulang daripada Sabah untuk beraya dengan isteri pertamanya itu.

Bagaimanapun, rata-rata peminat beliau mendoakan yang terbaik buat Adira dan berharap agar penyanyi itu kekal sabar menghadapi segala masalah.

Klik untuk gambar besar

www.myartis.com / Sumber: Adira Suhaimi IG & Datin Red IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"HADIRNYA BIDADARI DALAM HIDUP SAYA" - ISA KHAN

Tahun 2020, merupakan tahun penuh makna buat pelakon Isa Khan yang gembira kerana kehadiran tunangnya, Nur Risteena Munim dalam hidupnya.

"Tahun 2019 telah menjadi tahun yang paling berarti di mana seorang bidadari telah hadir dan membawa sejuta rasa dalam hidup aku. Dia telah memberi nafas dan pandangan baru dalam kehidupan aku, dia telah memberi semangat yang tiada hentinya pada aku agar terus berjuang untuk menjadi seorang insan yang lebih baik.

"Dia adalah seorang wanita yang hebat yang telah mencintai aku sepenuh hatinya dan mahu membina masa depan bersama dengan aku. Dia adalah satu satunya orang yang percayakan aku pada saat tiada seorang pun mempercayakan aku.

Klik untuk gambar besar

"Dia telah menciptakan mimpi besar dalam hidup aku dan dia adalah orang yang akan aku bahagiakan seumur hidup aku.

"Saya janji saya akan terus berusaha untuk menjadi seorang insan yang lebih baik dunia akhirah, dan saya takkan kecewakan awak. Semua kenangan kita di tahun 2019, akan abadi dalam jiwa saya dan semoga di tahun 2020 ini akan menjadi tahun yang lebih berarti untuk kita. Terima kasih untuk semuanya, cinta. I love you, I really do @nur_risteena," demikian kongsi Isa yang kini sibuk bersama tunangnya itu menjalankan perniagaan dalam produk kecantikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - LUFYA OMAR SAH HAMIL 4 BULAN

"Alhamdulillah, usia kehamilan saya kini mencecah empat bulan," demikian kata penyanyi dan pelakon, Lufya Omar mengenai dirinya yang kini berbadan dua setelah tujuh bulan melayari bahtera rumah tangga bersama seorang doktor.

Berita gembira tersebut turut dikongsikan oleh Lufya menerusi laman Instagram semalam.

"Terima kasih di atas ucapan yang dikirimkan di laman Instagram setelah saya mula memuatnaik sekeping gambar memaklumkan hal ini semalam.

"Biarpun kami tidak pernah merancang soal memiliki cahaya mata, namun rezeki ini kami terima dengan penuh kesyukuran," ujarnya teruja.

Lufya ketika dihubungi memberitahu yang beliau alami muntah yang teruk di peringkat awal kehamilan sehingga penat namun dia bersyukur keadaannya kini mula beransur pulih.

Dalam pada itu, Lufya mengakui sejak berbadan dua dia lebih peka dengan bau-bauan selain mudah alah dengan beberapa jenis wangian.

Klik untuk gambar besar

"Morning sickness memang ada. Saya jadi lebih peka dengan bau-bauan dan ada di antara bau wangian membuatkan saya rasa nak muntah," katanya.

Ditanya tentang persiapan menyambut kehadiran cahaya mata, Lufya atau Lutfyah Sheikh Omar, 32, berkata, semuanya masih terlalu awal untuk itu.

Pun begitu, tidak nafikan dia dan suami sudah mula teruja meninjau barang-barang kelengkapan bayi kebelakangan ini.

"Selepas bersalin, apa yang saya harapakan saya dapat menguruskan badan dengan berpantang mengikut cara Melayu dan Jawa. Dah kurus baru saya sedia kembali berlakon," jelasnya.

Dalam pada itu katanya lagi, demi keselamtan kandungan dia harus akur dengan permintaan suami dan keluarga untuk memperlahankan segala aktiviti seni yang memerlukan masa panjang di set penggamabaran.

Berkongsi tentang perkembangan seni pula, bekas pelajar Akademi Fantasia ke-6 (AF6) ini memberitahu, dia dan suami akan tampil menerusi program 'Romantika' siaran Astro Ria bersempena bulan Ramadan ini.

"Menerusi Romantika, kami akan berkongsi tentang kehidupan selepas berumahtangga selain mengupas lebih lanjut tentang kehamilan ini," tuturnya.

Selain itu, bagi mengisi masa terluang di bulan Ramadan, Lufya kini turut mengeluarkan jenama pakaian raya sendiri bersama suami bawah jenama 'Lulu & Ken'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


KAZIM ELIAS RAYU MINTA TOLONG, CARI PENAWAR SAKIT MISTERI - KOMEN AERIL ZAFREL TERIMA KECAMAN

"Siapa yang boleh tolong ubatkan saya? Tolonglah. Berat mata memandang, berat lagi bahu yang memikul bebanan. Pada Allah kita berserah," tulis pendakwah dan penceramah bebas, Datuk Mohd Kazim Elias menerusi Facebook miliknya dimana beliau memuat naik foto dirinya menderita penyakit misteri di bahagian tangan sehingga mengundang kebimbangan ramai.

Dalam perkongsian pada petang Rabu, Kazim menunjukkan terdapat kesan parut warna kehitaman ditumbuhi beberapa ketulan kecil di tangan kirinya. Pada perkongsian sama yang meraih lebih 72,000 tanda suka dan turut dihujani lebih 23,000 komen dalam tempoh dua jam, Kazim merayu mana-mana pihak yang mampu mengubati penyakit tersebut kerana sudah tidak tahan menanggung derita.

Dalam pada itu, komen pelakon Aeril Zafrel pada posting itu turut menarik perhatian netizen. Melihat pada komen tersebut, Aeril mahu mendapatkan kepastian tentang penyakit misteri dialami oleh Kazim memandangkan perkongsian tersebut tidak jelas: "Shooting kan ni ustaz?" soal Aeril menerusi ruangan komen.

Sementara itu, rata-rata netizen yakin apa yang dikongsikan oleh Kazim adalah benar dan mengatakan bahawa ianya bukan 'lakonan' dimana pendakwah itu ketika ini sedang menjalani penggambaran sebuah filem arahan Mawi berjudul 'Zim Zim Ala Kazim'. Enggan berdiam diri, Aeril tampil memuat naik satu posting bagi menjelaskan mengenai komennya itu.

Klik untuk gambar besar

Ujarnya, dia mengetahui pendakwah itu berdepan sakit terkena buatan orang dan komennya itu hanya pertanyaan kerana melihat ketulan pada tangan Kazim itu seperti mekap namun tidak sangka teruk dikecam. Malah, Aeril turut berkongsikan gambar memaparkan tangan pendakwah itu seolah sedang 'disolek'.

"Tadi ada tanya Dato' Ustaz Mohd Kazim Elias sebab tangan dia tu. iya memang saya tahu ustaz tengah sakit kena buatan org sekarang ni. tapi gambar yg ustaz upload berdasarkan pemerhatian saya nampak mcm makeup effect. tapi tulah . org kita ni pun , sy tanya je. dah berbakul kena maki 😅😅," tuturnya.

Tahun lalu, Kazim dilaporkan sedang sakit yang dipercayai terkena buatan orang. Perkara itu dikongsikan oleh keluarga beliau, yang tidak menolak dakwaan kesakitan yang dialami Kazim akibat terkena sihir.

Kazim ketika dihubungi berkata, dia tidak perlukan gimik sebegitu untuk memasarkan diri atau mempromosikan filem. Menurut Kazim, dia memilih untuk tidak lagi berselindung mengenai penyakit misteri yang dialami sejak lapan bulan lalu itu.

"Itu adalah keadaan diri saya ketika ini dan saya memohon mereka yang mempunyai ilmu mengubati sihir peluru katak untuk bergabung tenaga membantu," ujarnya yang dipetik sebagai berkata kepada Harian Metro.

Tambahnya, ia merebak selepas dia menjalani pembedahan pada bahagian kakinya. Katanya, dia enggan menyimpan keadaan dirinya lagi selepas berjumpa tujuh doktor dan menjalani pelbagai rawatan moden serta tradisional.

"Saya tak boleh siarkan keadaan yang lain kerana saya malu. Saya rasa rendah diri sangat-sangat dan sebab itu saya siarkan gambar lengan itu sebagai kiasan pada badan saya. Saya perlukan pertolongan daripada sesiapa, baik doktor atau perubatan alternatif untuk merawat saya. Sakit gatal, gelisah, pedih dan pelbagai perasaan saya selama ini tak boleh lagi saya sorok.

"Saya tidak boleh tidur seharian sejak berbulan yang lalu. Saya bimbang dengan keadaan saya ini akan menghilangkan saya dari dunia dakwah saya. Malah, saya juga terpaksa menahan kencing bagi menjaga wuduk sekiranya menjayakan mana-mana program dakwah.

"Apa yang saya alami seolah-olah memberikan saya kurang keyakinan untuk keluar rumah. Saya sendiri tidak tahu hendak berubat di mana kerana pelbagai inisiatif sudah diambil. Jadi saya memohon kepada mereka di luar sana untuk membantu saya," jelasnya.

Kazim berkata, pengarah filem 'Zim Zim Ala Kazim' iaitu Mawi menggunakan medium filem bagi menggambarkan keadaan yang dihadapi Kazim ketika ini.

"Ia adalah filem mengenai saya dan turut menggunakan kesan khas bagi menjadikan kulit saya buruk. Kita mengambil jurusolek khas seolah-olah menggambarkan keadaan kulit saya ketika ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SELAMAT TIBA, SITI NURHALIZA KINI DI PALESTIN

"Alhamdulillah, tiada halangan yang membimbangkan ketika kami sampai," demikian kata Datuk Sirti Nurhaliza Tarudin, 38, yang telah selamat tiba di bumi Palestin bersama rombongannya pada jam 12 tengah hari tadi (waktu tempatan), walaupun terpaksa melalui pemeriksaan ketat.

Kunjungan penyanyi 'Biarlah Rahsia' itu ke bumi Palestin adalah bagi memenuhi keinginannya menziarahi lokasi bersejarah, Masjid Al-Aqsa yang menjadi kiblat pertama umat Islam.

Klik untuk gambar besar

"Insya-Allah, malam ini kami akan sembahyang Isyak di Masjid Al-Aqsa dan solat Jumaat di sana," tutur Siti yang ditemani suami, Datuk Seri Khalid Muhd Jiwa dan keluarga mentua

Semoga perjalanan Siti dan rombongannya ini akan dipermudahkan.

Sumber: Berita Harian
Foto: Siti Nurhaliza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TUNDA NIKAH LAGI - IDRIS KHAN NAFI PUTUS

Pelakon Idris Khan, 30, menafikan dia sudah putus dengan kekasihnya Sanaa Jeljalane, 27, apabila dua kali menunda majlis pernikahan.

Idris berkata dia masih mencari tarikh baru dan memutuskan untuk melangsungkan majlis itu hujung tahun ini.

"Kami masih bersama. Macam saya pernah katakan sebelum ini, kalau ada tarikh baru saya akan berkongsi kepada semua.

"Cuma, buat masa sekarang saya masih mencari waktu sesuai ditambah pula ada beberapa perkara lain yang perlu diselesaikan termasuk urusan dokumentasi bakal isteri yang berasal dari Maghribi.

"Insya Allah, kalau segalanya dipermudahkan saya merancang untuk bernikah hujung tahun ini atau awal tahun depan. Apa yang pasti, majlis tetap ada.

Klik untuk gambar besar

"Apa pun, saya berharap peminat mendoakan yang baik-baik saja untuk saya dan pasangan," katanya.

Sebelum ini, Idris mendedahkan dia sepatutnya berkahwin hujung tahun lalu sebelum menunda ke 20 Januari tahun ini.

Bakal berkahwin dengan gadis Maghribi, pada awalnya Idris mahu melangsungkan pernikahan di sana.

Tapi selepas memikirkan banyak perkara dan mendapat nasihat keluarga, dia mengambil keputusan untuk nikah di Malaysia.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR BAJU TULISAN LUCAH - JOE FLIZZOW DAKWA DIANIAYA

"Saya hadir sebuah acara fesyen dan seorang pereka fesyen memberi sehelai baju T dengan tulisan 'Jantan' untuk tujuan promosi, saya rasa ia cool dan cantik.

"Apabila saya pakai ada dua orang individu lain yang pakai baju T dengan label yang sama ingin bergambar. Selepas bergambar baru saya sedar tulisan pada baju mereka agak lucah," demikian dakwa penyanyi rap Joe Flizzow mengenai kecuaiannya bergambar dengan dua indivdiu yang memakai baju T bertulisan lucah.

Klik gambar untuk size besar

Disebabkan 'keramahannya bergambar' itu, Joe atau nama sebenarnya Johan Ishak, 35, telah mendapat cemuhan ramai di laman sosial. Semuanya gara-gara dia hadir ke sebuah majlis dan di datangi seorang pereka fesyen yang memintanya memakai  baju bertulisan ‘Jantan’ kononnya bagi tujuan promosi.

Namun tanpa disangka, mucul pula dua individu di sebelah kiri dan kanannya dengan alasan mahu bergambar sebagai peminat. Bagaimanapun, apabila Joe menyedari kedua-dua mereka memakai baju bertulisan lucah berkaitan alat sulit lelaki, dia memberi amaran agar gambar tersebut tidak disebarkan.

"Saya sudah memberi amaran kepada mereka agar tidak memuat naik gambar tersebut bagi mengelakkan kontroversi," ujarnya dipetik sebagai berkata.

"Selepas gambar tersebut tersebar saya dapat banyak respons negatif terutamanya pengguna laman sosial.

"Ramai yang menuduh baju tersebut merupakan baju yang saya jual. Sebenarnya saya hanya ada baju bertulisan Havoc sahaja.

"Mereka juga mengugut untuk memboikot kedai saya, namun Alhamdulillah sehingga kini perniagaan saya tidak terjejas," jelasnya yang mengakui tertekan dengan kejadian itu sehingga terfikir untuk menenangkan fikiran di luar negara.

Lebih teruk, ada juga segelintir pihak yang mengancam untuk memboikot albumnya kerana dianggap sebagai melampaui batas.

"Saya sudah minta maaf kepada semua secara terbuka di laman Twitter tentang gambar tersebut.

"Pada awalnya saya agak tertekan hingga terfikir untuk ‘lari’ sekejap, namun ibu saya menghalang dan meminta saya bersabar," ujarnya kesal dengan kejadian yang mencalarkan nama baik dan reputasinya yang selama ini bersih.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SHARNAAZ: "ARTIS CAKAP TU ADA BETULNYA... RAMAI KATA ARTIS KAYA, TAK BRO.. BUAT KAYA SAJA"

"Ya aku faham, ada yang cakap artis ni hidup mewah tayang apa semua. Tak semua macam tu. Hangpa faham dak? Tak semua macam tu. Ada yang jenis humble, kaya macam mana pun tak cerita. Apa-apa pun kita jangan duk menekan sangat. Apa artis duk ada cakap tu ada betulnya. Hangpa kena faham.

"Dia cakap mungkin hangpa semua salah faham. Dia bukan cerita pasal dia. Dia mampu lagi. Tapi dia cerita pasal krew dan veteran," demikian ujar pelakon Sharnaaz Ahmad yang berkata dalam keadaan seperti ini netizen perlulah positif dan jangan terlalu menekan.

Katanya lagi tidak perlu bergaduh mengenai artis banyak duit kerana kita semua sama sahaja. Sharnaaz menegaskan netizen perlu faham apa yang diperkatakan oleh artis tersebut bahawa bantuan itu bukan untuk dirinya tetapi untuk artis veteran dan belakang tabir. Katanya lagi, tidak dinafikan ada segelintir yang mewah namun realitinya tidak semua begitu.

Dalam pada itu, Sharnaaz mengatakan di saat ini sepatutnya orang ramai menjadi netizen yang membina. Sharnaaz turut membidas pandangan orang ramai yang berpendapat artis Malaysia kaya tetapi sebenarnya tidak kaya pun dan hanya buat-buat mewah sahaja.

Klik untuk gambar besar

"Semua susah sekarang ni bro. Semua orang stress. Tapi apa yang kita kena buat? Sama-sama kita tenang, lebihkan sembahyang. Kalau ada lebih, tak kiralah hang artis ka orang biasa ka. Kalau ada lebih hulur, kalau tak ada berpada-pada sudahlah.

"Apa yang kerajaan dah bagi, B40 tu kami. Ada kelonggaran kami terima, syukur terima kasih. Ramai kata artis Malaysia ni kaya, tak kaya bro. Buat kaya saja. Kereta punya banyak, bank punya. Rumah punya banyak, bank punya. Sembang saja lebih," katanya.

Sharnaaz turut berharap agar semua rakyat Malaysia saling membantu untuk menghadapi bencana yang sedang melanda negara serta mendoakan agar semuanya akan pulih segera seperti sedia kala.

Sebelum ini, hangat diperkatakan isu segelintir artis yang meluahkan pendapat nasib artis yang terjejas akibat Perintah Kawalan Pergerakan (PKP). Bagaimanapun, kenyataan mereka itu turut dikecam teruk kerana golongan artis dilihat hidup mewah tetapi mahukan bantuan dari kerajaan.

www.myartis.com / Sumber & foto: Rotikaya & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


32 FOTO - MAJLIS AQIQAH & TAHNIK FAHAD IBRAHIM, ANAK NAD ZAINAL

Pelakon Nad Zainal dan suaminya, Muhammad Faliq Amirudin telah mengadakan majlis aqiqah serta tahnik buat anak cahaya mata sulung lelaki mereka bernama Fahad Ibrahim yang lahir secara pembedahan pada 14 Oktober 2016.

Majlis yang berlangsung di Casa Ombak itu dihadiri ahli keluarga, saudara terdekat, rakan selebriti seperti Sharifah Shahirah, Jihan Muse, Misha Omar dan ramai lagi.

Dalam majlis bertemakan warna putih suci itu telah menyaksikan Nad bersama suami dan anaknya sedodon mengenakan baju berwarna putih.

--- IKLAN ---

GAMBAR LAIN:
Klik untuk size besar

Foto: Nad Zainal IG & teddyfilm.co

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


14 FOTO: 'ROLLS ROYCE', KERETA RASMI KAHWIN - IZARA BERINAI GAYA BOLLYWOOD

Tahniah kami ucapkan kepada pelakon Izara Aishah yang bakal bergelar isteri kepada anak tiri Datuk Seri Siti Nurhaliza iaitu Adib Khalid hari ini (17 November 2017).

Bakal menjadi sebahagian dari keluarga Siti, Izara nampaknya ditatang bagai minyak yang penuh selain disayangi oleh keluarga Adib.

Lebih menariknya apabila Izara juga baru sahaja menerima hadiah istimewa berupa kereta mewah, Rolls Royce dari bakal abang ipar.

Menerusi rakaman video yang dimuatnaik, Izara dan tunangnya itu kelihatan sangat terkejut dengan bentuk hadiah yang bernilai jutaan ringgit buatnya.

Klik untuk gambar besar

Video tersebut tidak dimuatnaik di Instagram pasangan ini, tetapi begitu viral di Facebook hinggakan menarik perhatian ramai.

Bagaimanapun, tunang Izara tampil menjelaskan kereta Rolls-Royce yang diterima mereka seperti dipaparkan dalam sebuah rakaman bukanlah hadiah perkahwinan seperti digembar-gemburkan.

Sebaliknya kata Adib, kenderaan mewah itu ialah kereta rasmi yang bakal digunakan sepanjang majlis perkahwinan mereka.

"Abang saya, Anas, memang terbabit dengan perniagaan kereta mewah dan kebetulan, Rolls-Royce adalah antara jenama yang dijual mereka.

"Justeru untuk tujuan promosi, syarikatnya menaja kenderaan berkenaan untuk kami gunakan sepanjang majlis perkahwinan ini berlangsung.

"Kalau ada sesiapa ingin membeli kereta itu selepas ini, bolehlah menghubungi saya," ujar Adib sambil ketawa ketika dihubungi.

Sementara itu, sebelum melangsungkan perkahwinan hari ini, Izara dan juga pilihan hati itu terlebih dahulu mengadakan majlis berinai.

Perkara tersebut dikongsikan oleh Siti dan juga melalui hashtag #adibizara di laman Instagram dan peminat jelas sekali turut berkongsi rasa gembira dan tidak sabar untuk menantikan Siti menerima menantu.

Dalam perkongsian gambar tersebut juga Izara dilihat mengenakan busana bertemakan 'Bollywood' manakala Adib dengan gaya kasual.

Difahamkan, majlis resepsi pihak lelaki akan diadakan pada 19 November ini. Apapun, semoga segala perjalanan majlis pasangan ini akan dipermudahkan dan berjalan dengan lancar.

Untuk rekod, pasangan sama cantik sama padan ini telah mengikat tali pertunangan pada 17 Julai lalu.

VIDEO IZARA & ADIB TERIMA KERETA RASMI KAHWIN MEREKA, ROLLS ROYCE

ATAU KLIK LINK INI UNTUK TONTON VIDEO

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKUR LEPAS ANAK BERDIKARI - LINDA EVA BERSYUKUR BERTEMU JODOH MEMAHAMI

Penyanyi Linda Eva, 43, akur perlu melepaskan anak lelakinya, penyanyi Haziq untuk berdikari, selepas mendirikan rumah tangga kali kedua dengan lelaki pilihan baru-baru ini. Linda atau nama sebenar Norhaslinda Ishak berkata, Haziq perlu bangkit semula membina kerjaya nyanyiannya sendiri memandangkan keadaan kesihatannya juga makin pulih.

"Haziq kena urus sendiri kerjaya nyanyiannya yang masih bernaung dengan FMC Music, manakala saya sekadar memantau dari belakang. Saya yakin Haziq boleh berdikari memandangkan dia seorang yang tabah dan bersemangat kental.

"Sudah tiba masanya, saya beri peluang untuk dia atur kehidupan dan kerjayanya sendiri. Apatah lagi, kakinya yang cedera teruk akibat kemalangan tahun lalu semakin pulih. Alhamdulillah, saya sangat bersyukur Haziq sudah boleh berjalan semula," katanya.

Memaklumkan Haziq akan merakamkan lagu baharu secara solo, Linda berkata, dia akan terus menyokong anaknya setiap masa. Katanya, mereka pun sama-sama mempunyai minat mendalam pada muzik dan nyanyian. Mengulas perkahwinannya, Linda berkata, dia gembira anak-anak memberi restu dan dapat menerima kehadiran suami, Mohd Fairuz Ibrahim, 33, dengan baik dan ikhlas.

Klik untuk gambar besar

"Semua anak saya sudah kenal dengan suami. Malah, mereka terima hasrat saya dengan sepenuh hati untuk berkahwin semula dan kembali hidup berkeluarga. Dua tahun menjalani hidup sebagai ibu tunggal, anak-anak tahu kepayahan serta kesukaran yang kami lalui bersama.

"Kini, mereka mahu melihat saya gembira dan bahagia. Saya pun tidak mahu terus hidup bersendiri tanpa seorang lelaki bergelar suami di sisi. Syukur Alhamdulillah, Allah sudah pertemukan jodoh saya dengan suami," katanya.

Menurut Linda, dia dan suaminya sudah kenal lama dan di saat dia berhadapan cabaran kehidupan, Mohd Fairuz sentiasa ada bersama dan banyak membantunya: "Lagi pun, suami tak halang saya untuk terus menyanyi. Dia sangat menghormati minat saya.

"Malah, sepanjang kami rapat, suami cukup menjaga tutur kata. Dia tak pernah cakap merapu atau buat lawak mengenai perkara tidak senonoh. Saya melihat suami, seorang yang sangat menghormati wanita," katanya.

Pada Sabtu lalu, Linda dan Mohd Fairuz diraikan dalam majlis persandingan meriah dihadiri keluarga, saudara dan kenalan rapat di Putrajaya. Linda dan Mohd Fairuz, masing- masing pernah gagal dalam rumah tangga terdahulu.

Justeru, mereka berharap rumah tangga dibina kini berkekalan hingga akhir hayat. Perbezaan usia 10 tahun dengan suami juga tidak dilihat sebagai halangan utama buat Linda. Katanya, apa yang pasti, sudah jodoh mereka untuk saling melengkapi dalam rumah tangga.

Linda yang pernah popular dengan lagu Bulan Cinta bersama kumpulan Eva pada 1990-an lalu bercerai dengan bekas suami pada September 2018 dan hasil perkongsian hidup itu dikurniakan empat cahaya mata iaitu Muhammad Haziq, 20, yang juga bekas vokalis kumpulan Putera Band, Afrina, 16, Syuhadah, 15, dan Aliya, 10.

www.myartis.com / Sumber & foto: Harian Metro & Instagram Linda Eva

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES TELEFILEM BIOPIK SALOMA - WARIS TOMPEL GAGAL 'SAMAN'

"Jika hendak saman malu, hanya individu yang dimalukan sahaja boleh mengeluarkan saman itu. Malangnya, dalam kes ini, individu berkenaan telah pun meninggal dunia.

"Biarpun AR Tompel itu adalah ayah saya, namun saya langsung tidak berhak ke atasnya," ujar pelakon dan penerbit Adlin Aman Ramlie yang juga anak seniman Allahyarham AR Tompel.

Ekoran kelonggaran undang-undang itu, keluarganya tidak dapat meneruskan kes saman terhadap produksi dan penerbit telefilem biopik, Saloma.

Untuk makluman, tuntutan kes saman berkenaan diambil sebagai menuntut hak mereka yang tercalar kerana paparan yang menggambarkan karakter dan sikap seniman itu sebagai negatif dan ‘hitam’ dalam telefilem berkenaan. Ia juga disifatkan sebagai berat sebelah, tidak beretika dan menghina semua waris Allahyarham.

"Fasalnya, peruntukan kita terhadap kes-kes yang sebegitu sangat longgar dan oleh sebab itu mereka bagaikan tiada perasaan bersalah menyiarkan telefilem itu," tambahnya yang memberitahu dari segi perundangan tiada akta yang memperuntukkan mengenai tuntutan yang dibuat oleh mereka.

Oleh yang demikian, bagi mengelakkan perkara sama berulang, Adlin menggesa agar Kementerian Perpaduan, Kebudayaan, Kesenian dan Warisan peka akan permasalahan ini.

"Saya tidak tahu sama ada pihak kementerian tahu atau tidak mengenai perkara (undang-undang) ini. Jika kementerian tidak tahu, ia wajar diberitahu.

"Kasihan pada mereka yang telah meninggal dunia dan kemudiannya dieksploitasi sehingga meninggalkan kesan negatif kepada penonton.

"Lebih memburukkan lagi, diri sendiri tidak boleh dibela lagi waima anak mereka sekalipun," kata Adlin yang memaklumkan bahawa keluarganya tidak akan sesekali berputus asa untuk terus berjuang.

"Kita masih lagi dalam persediaan. banyak lagi yang perlu dikaji. Saya merujuk kepada beberapa perkara dan saya rasa ia harus diteruskan tidak kiralah mungkin pada satu ketika nanti tiada apa yang boleh membela pihak saya.

"Malah, saya juga sudah menulis surat rasmi kepada Persatuan Seniman Malaysia (Seniman) dan bertanyakan apa pandangan dan pendirian mereka mengenai keadaan ini.

"Pada masa sama, saya juga ingin bertanya kepada Persatuan Pengarah Filem Malaysia (FDAM) apabila ada penerbit yang menerbitkan cerita-cerita sebegini tanpa melihat dari segi moral dan etika," ujarnya dipetik sebagai berkata.

Mengenai perbincangan dengan produksi atau penerbit telefilem berkenaan, Adlin berkata tiada perbincangan yang dibuat di luar mahkamah.

"Mereka mengetepikan apa saja hubungan yang pernah ada dengan saya sama ada saya sebagai artis dengan stesen televisyen atau pun saya sebagai kawan-kawan," jelasnya.

Tambah Adlin, pihak produksi dan penerbit juga tidak pernah memohon maaf kepada mereka sekeluarga berhubung isu berkenaan.

Sumber: Sinar Harian

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


PELAKON LELAKI DITAHAN POLIS, PANDU KERETA MELULU SAMPAI KEKASIH TERCAMPAK

Seorang pelakon lelaki dilaporkan telah ditahan polis semalam atas tindakan memandu kereta jenis Perodua Myvi secara melulu sehingga menyebabkan seorang penumpang wanita dipercayai kekasihnya tercampak keluar dari kenderaan dalam kejadian berlaku jam 5.30 petang Selasa lalu di Lebuhraya Lingkaran Tengah 2 (MRR2) Hulu Kelang berhampiran jejambat susur Lebuhraya Duta-Ulu Kelang (DUKE).

"Pemandu Myvi itu ditahan untuk siasatan lanjut. Permohonan reman di bawah Seksyen 117 Kanun Pencegahan Jenayah (KPJ) akan dipohon, esok (hari ini).

"Hasil ujian awal air kencing dilakukan terhadap suspek berkenaan didapati negatif dadah dan kes disiasat mengikut Seksyen 42(1) Akta Pengangkutan Jalan 1987.

"Orang ramai yang menyaksikan kejadian itu diminta menghubungi pegawai penyiasat trafik Ibu Pejabat Polis Daerah (IPD) Ampang Jaya, Inspektor Nur Nadzirah Abdul Rahim di talian 012-4401093 bagi membantu siasatan," tuturnya.

Menerusi laporan Harian Metro, Ketua Polis Daerah Ampang Jaya Asisten Komisioner Mohamad Farouk Eshak berkata, kemalangan yang turut tular di media sosial itu membabitkan dua kenderaan.

Klik untuk gambar besar

"Kemalangan dipercayai berlaku apabila kereta Perodua Myvi dipandu selebriti lelaki yang juga pelakon sambilan berusia 30 tahun itu menukar lorong secara zigzag hingga hilang kawalan. Kereta itu kemudian hingga terlanggar bahagian sisi kiri sebuah kenderaan pelbagai guna (MPV) Toyota Innova," katanya.

Jelas Mohamad Farouk, pelanggaran itu turut menyebabkan penumpang hadapan yang juga kekasihnya berusia 25 tahun tercampak keluar dan mengalami cedera ringan. Difahamkan ketika kejadian pelakon lelaki itu bertengkar dengan kekasihnya.

"Siasatan awal mendapati kemalangan itu berlaku akibat kecuaian pemandu Perodua Myvi yang memandu secara melulu sehingga menyebabkan kemalangan. Difahamkan ketika kejadian, lelaki itu bertengkar dengan kekasihnya yang juga penumpang wanita yang tercampak dalam kejadian itu,” katanya.

Pemandu kedua-dua kenderaan itu sudah tampil membuat laporan semalam dan pemandu Myvi ditahan bagi siasatan lanjut.

Terdahulu, satu video berdurasi 42 saat yang menunjukkan sebuah kereta Perodua Myvi dipandu secara melulu di MRR2 tular di media sosial.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZURIAT - JUE AZIZ ENGGAN TERLALU FIKIRKAN, BERSERAH

Pelakon Jue Aziz yang sering diajukan soalan mengenai cahaya mata itu memberitahu dia kini enggan terlalu memikirkan tentang perkara itu.

Jue atau nama sebenar Zuliana Abdul Aziz, 34, berkata dia hanya berserah dan menganggap belum ada rezeki untuk memiliki zuriat sendiri.

"Kalau dahulu saya cuba macam-macam cara untuk hamil tapi sekarang hanya berserah sahaja. Saya dan suami ikut perancangan Allah, mungkin lambat sikit untuk dapat anak tapi saya percaya ada hikmah sebaliknya.

"Saya anggap masa untuk memiliki cahaya mata belum sampai lagi. Setiap orang ada jalan hidup yang sudah ditentukan, begitu juga dengan saya!," katanya.

Klik untuk gambar besar

Jue berkahwin dengan pemuzik Indonesia, Bayu Pramana Putra Achmal pada 9 Mac 2014. Pasangan ini mengambil seorang anak angkat iaitu Dawrish Naufal yang kini berusia lima tahun.

Sementara itu, pelakon drama 'Impak Maksima The Series' ini memberitahu sudah mendapatkan pemeriksaan pakar bagi mengenal pasti punca yang menyebabkan dia sukar hamil.

Bagaimanapun, doktor memaklumkan kesihatannya baik, namun rezeki itu masih belum tiba.

"Saya sudah menjalani pemeriksaan dan pernah berkongsi mengenai hal itu dengan peminat di laman sosial. Alhamdullilah, doktor kata tak ada masalah yang teruk pun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 TAHUN 'HILANG', DISANGKA BERSARA - RAMLAH RAM NAFI, MUNCUL DENGAN 'MASAR CINTA'

Penyanyi Ramlah Ram yang sudah hampir sembilan tahun 'hilang' daripada industri muzik itu disangka sudah tidak berminat dengan dunia nyanyian. Bagaimanapun, Ramlah, 55, berkata, dia masih aktif dan menerima tawaran untuk menyanyi di acara tertutup, biarpun lama tidak keluar dengan lagu baharu.

"Sebenarnya saya masih lagi aktif dan menerima tawaran untuk membuat persembahan dalam acara tertutup. Selain itu, ada juga buat kerja lain berkaitan dengan karier seni. Mungkin orang lihat saya tak ada keluar album atau lagu dan jarang muncul dalam mana-mana program televisyen, mereka anggap saya sudah berhenti. Tapi saya masih menyanyi dan belum lagi tinggalkan dunia nyanyian," kata Ramlah.

Ramlah ditemui ketika majlis pelancaran single terbaharu berjudul 'Masar Cinta' di Damansara Perdana, Petaling Jaya pada Jumaat. Kali terakhir penyanyi kelahiran program Bintang RTM ini mengeluarkan single pada 2011 yang berjudul 'Diam-Diam Jatuh Cinta'.

Klik untuk gambar besar

Dalam pada itu, Ramlah memberitahu dia berasa sebak sepanjang merakam lagu itu berikutan terkenang penggubah lagu bersama iaitu Allahyarham ID Mifzal yang meninggal dunia pada Mac 2017: "Ketika rakaman, saya memang sukar nak menyanyi. Boleh dikatakan lagu ini paling susah nak rakam disebabkan terpaksa berlawan dengan perasaan.

"Saya rasa sebak sebab terkenangkan arwah yang juga bekas presiden kelab peminat saya. Orang tak tahu betapa rapatnya hubungan kami dahulu. Lagu ini kami gubah bersama-sama, tapi arwah tak sempat nak tengok hasil sepenuhnya. Memang saya rasa nak menangis tapi cuba kawal sebab nanti tak dapat pula nak menyanyi," ujarnya.

www.myartis.com / Sumber & foto: mStar & Instagram Hlive

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIMA RASHIDI... SEKARANG!!

Setelah sekian lama menyepi, terbaru Rima Rashidi kelihatan semakin comel dan bahagia bersama anak-anaknya. Harapan kita, semoga Rima terus bahagia dan terus berusaha mendidik anak-anaknya ke jalan yang diredhai Allah. Amin..!!RIMA DULU-DULU...SEKARANG...(\__/)(='.'=)(")_(")myartis 2009


WANY HASRITA LEGA & BERSYUKUR UJIAN SWAB COVID-19 NEGATIF

"Lega rasanya apabila keputusan ujian adalah negatif," tutur penyanyi Wany Hasrita apabila kerisauannya lenyap sebaik disahkan negatif wabak COVID-19 selepas menjalani ujian swab di sebuah pusat perubatan di ibu negara, Rabu lalu.

Wany atau nama sebenar, Nurshazwany Hasrita Hasbullah, 27, berkata, dia terpaksa menjalani ujian saringan selepas seorang teman mempunyai kontak rapat dengan individu yang disahkan positif wabak berkenaan.

"Baru-baru ini, seorang kenalan kepada kawan Wany di mana kami sering bermain badminton bersama, disahkan positif COVID-19. Berikutan individu terbabit boleh dianggap sebagai kontak rapat, teman Wany itu perlu menjalani ujian swab bagi memastikan dirinya bebas daripada wabak berkenaan.

Klik untuk gambar besar

"Wany dan sahabat itu sering bermain badminton bersama. Jadi, secara tidak langsung, situasi itu menimbulkan kegusaran. Justeru, Wany juga memutuskan menjalani ujian saringan. Ketika itu, Wany sangat risau memikirkan apakah yang akan berlaku jika terjadi sesuatu perkara yang tidak diingini," katanya.

Wany berkata, dia menjalani ujian swab, Selasa lalu dan keputusan diperoleh, keesokannya. Pernah mengalami serangan panik ketika pelaksanaan Perintah Kawalan Pergerakan (PKP), Mac lalu, Wany mengaku jiwanya tidak tenang sebaik mendapat tahu kawannya itu mempunyai kontak rapat dengan pesakit COVID-19.

"Wany jadi paranoid seolah-olah dijangkiti virus berbahaya itu. Setiap kali Wany periksa suhu badan, angka yang ditunjukkan semakin naik. Lebih membuatkan diri risau apabila mengenangkan keadaan ibu yang menetap bersama Wany.

"Kita semua sedia maklum golongan berusia adalah antara mereka yang berisiko diserang virus ini. Berikutan kerisauan melampau itu, tubuh Wany turut memberi reaksi negatif. Tiba-tiba tekak jadi tidak selesa, badan jadi panas dan pelbagai perkara yang bukan-bukan mula bermain di fikiran.

"Selepas merujuk kepada seorang doktor yang juga rakan sebilik ketika bergelar pelajar dahulu, dia beritahu itu hanyalah serangan kecemasan. Sahabat ini beritahu Wany tidak menunjukkan gejala yang boleh dikaitkan dengan virus itu," katanya.

www.myartis.com / Sumber & foto: Berita Harian & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL SUAMI BERDARAH KACUKAN - RAJA EMA AKAN BEHIJRAH KE LONDON

Penyanyi dan juga pelakon popular sekitar era 80an, Raja Ema mengesahkan dia bakal bernikah dengan seorang ahli perniagaan berdarah kacukan Melayu-Cina-Inggeris selepas hari raya Aidilfitri pada tahun ini.

Dalam pada itu, Raja Ema juga memberitahu bahawa beliau akan berhijrah ke London bersama suaminya nanti.

"Insya-Allah, jika diizinkan Tuhan, mungkin majlis pernikahan kami akan berlangsung selepas Aidilfitri nanti, sekali gus menyaksikan noktah dalam kerjaya lakonan saya.

"Sekiranya ada jodoh saya terpaka berhenti berlakon dan mengikut bakal suami berhijrah ke London. Bakal suami seorang ahli perniagaan berusia 40-an dan berdarah kacukan.

"Walaupun orang Malaysia, tetapi sudah lama menetap di London. Tugasannya pula memerlukannya terbang ke China, Dubai dan Paris.  Agak sukar jika kami tinggal berjauhan kerana beliau selalu sibuk," ujar Raja Ema dipetik sebagai berkata.

Untuk rekod, Raja Ema pernah mendirikan rumah tangga dengan penyanyi Sheqal dan hasil perkahwinan tersebut mereka dikurniakan dua orang anak iaitu Putera Ammar, 21, dan Putera Al Kashah, 19.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HAMIL 4 BULAN - SARIMAH TAK PERCAYA BAKAL JADI IBU DIUSIA 41

"Alhamdulillah... So, this was the most amazing surprise we were given at the end of last year. Just as we were about to go on a family holiday... We found out we were about to become a little family ourselves!!

"Yes, we are expecting! It has been so hard to keep it a secret until now… To all the clients and work partners I have had to cancel on the last few months... Now you know the reason for it.

"What a huge blessing from Allah, at last our doas have been answered… With a wonderful gift from heaven... We are now almost 4 Months pregnant... I can't believe I’m going to be a first time mum at the age of 41 this year!!

"Alhamdulillah for this miracle... Sayang and I are so grateful and happy... Please doakan yang terbaik untuk kami ye. And our little Princess or Prince to be... There will be more updates to come from us in time... As for now...

"We are feeling soooo excited and I am so overwhelmed and nervous at the same time... There is so much to prepare for now... Syukur Alhamdulillah," demikian tulis pelakon dan pengacara, Che Puan Sarimah Ibrahim yang mengumumkan berita gembira dimana dirinya kini sah hamil empat bulan menerusi akaun Instagramnya semalam.

Klik untuk gambar besar

Kata Sarimah, dia tidak percaya bakal menjadi seorang ibu di usia 41 tahun dan mendedahkan mengetahui dirinya hamil pada penghujung tahun lalu.

Sarimah yang merupakan kepada kerabat Negeri Sembilan, Tunku Nadzimuddin Tunku Mudzaffar itu juga meluahkan rasa syukur ke hadrat ilahi kerana doanya untuk memiliki cahaya mata dikabulkan tuhan.

Dalam pada itu, melihat pada ruangan komen, rata-rata pengikutnya gembira dengan berita itu dan mendoakan Sarimah serta bayi di dalam kandungan sentiasa berada dalam keadaan sihat.

Untuk makluman, penyanyi lagu 'Kini Kau Tiada' itu dan Tunku Nadzimuddin telah berkahwin pada 2 April 2015.

www.myartis.com / Sumber & foto: Astro gempak, Berita Harian & Instagram Sarimah Ibrahim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BARU PULANG UMRAH - AMEERA KHAN DITEGUR PAKAI BAJU RONA KULIT MELEKAP DI BADAN

Menerusi perkongsian di laman Instagram, personaliti media sosial iaitu Ameera Khan atau mesra disapa Little Miss Khan, 23, telah memuat naik foto dirinya  berada di Paris.

Namun perkongsian yang disertakan dengan kapsyen 'Paris you're so cute' itu mengundang kecamanwarganet dimana adik kepada selebriti terkenal, Noor Neelofa itu tampil berpakaian seksi.

Dalam foto tersebut, Ameera menggayakan pakaian berona kulit yang melekap sekali gus menampakkan sosok tubuhnya.

Ameera memadankan baju turtle neck itu dengan sepasang seluar berwarna merah jambu.

Difahamkan, influencer itu berada di Paris bagi menghadiri sebuah acara fesyen anjuran jenama terkenal, Diptyque.

Klik untuk gambar besar

Meninjau ruangan komen, netizen yang rata-ratanya menerims komen negatif itu tidak bersetuju dengan pakaian yang digayakan, Ameera.

Ramai berpendapat imej yang dibawa oleh Ameera iti sesuai memandangkan dia baharu sahaja pulang dari mengerjakan umrah.

"Kenapa ya saya dapat rasakan dia pergi umrah macam pergi bercuti jalan-jalan dengan keluarga je? Tapi tak mengapalah. Itu hak masing-masing.

"Orang kata berkali-kali pergi umrah pun belum tentu masih terbuka pintu hidayah.

"Wow, balik dari umrah semakin luar biasa," antara komen-komen netizen.

Pun begitu, ada juga netizen yang tidak bersetuju dengan segelintir individu yang memberikan komen kecaman terhadap personaliti itu.

"Pertamanya, itu bukan hal korang kalau dia nak post apa-apa di Instagramnya. Kalau korang tak ada perkara baik untuk bercakap lebih baik diam. Komen-komen macam inilah yang berpotensi membawa depresi kepada seseorang.

"Sebagai orang yang pernah muda, pernah buat silap. Kita doakan saja suatu ketika nanti sama-sama kembali pada fitrah@. Yang penting ada asas agama, iman memang turun naik. Dia belum matang," kata mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS KEKASIH SUFIAN SUHAIMI - ELFIRA LOY ENGGAN DIRINYA DIBANDINGKAN

Menerima cincin rombongan merisik keluarga penyanyi Sufian Suhaimi, 25, pada 30 Jun lalu, pelakon Elfira Loy, 23, berharap tiada lagi pihak yang terus membandingkan dirinya bersama bekas kekasih Sufian iaitu Izyan.

Menurut Elfira, tidak adil untuk orang ramai membandingkan kisah silam seseorang dengan apa yang berlaku pada masa kini

"Masa dengan bekas kekasihnya, Sufian belum menjadi selebriti, jadi benda yang dia buat tidak dihebahkan. Saya seorang selebriti. Benda kecil yang saya buat pun mendapat 'like' yang banyak. Betul tak?

"Kita tidak boleh membandingkan kisah lepas seseorang dengan yang sekarang. Setiap manusia berubah. Kalau pun dia tidak buat (romantik) dulu. Mengapa pula dia tidak buat sekarang. Mesti ada perubahan," ujar Elfira.

Terdahulu, Elfira dituduh sebagai punca perpisahan Sufian bersama bekas kekasihnya itu. Bagaimanapun, Sufian tampil menafikan dakwaan liar tersebut dan menjelaskan hubungan beliau dan Izyan telah putus beberapa bulan sebelum beliau dan Elfira mula berkenalan.

Dalam pada itu, Elfira berkata hubungan bersama Sufian yang mendapat restu ibu bapa antara penyebab mereka mahu melangkah ke fasa seterusnya.

Klik untuk gambar besar

"Selama ini saya tidak pernah berkenalan secara serius dengan seorang lelaki dan saya tidak pernah berkenalan dengan seorang lelaki yang direstui ibu bapa.

"Mulanya bila saya digosipkan dengan dia, saya tidak mahu kawan dengan dia tetapi bila ibu bapa saya merestui, saya pun mula berkawan.

"Tidak sangka pula dalam tempoh tiga bulan, kami boleh rapat," katanya sambil mengukir senyuman.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BILA ZULIN AZIZ TUNJUK BAKAT LUKIS WAJAH SITI NURHALIZA & DATUK VIDA

Menerusi muat naik di laman Instagram, pelakon dan personaliti TV, Zulin Aziz telah menunjukkan bakatnya melukis potret beberapa selebriti terkenal seperti Datuk Seri Siti Nurhaliza dan Datuk Seri Vida.

Ramai peminat terpegun dengan hasil lukisan Zulin yang kelihatan cantik dan seiras. Malah, ada pengikutnya tidak menyangka Zulin memiliki kelebihan serta bakat istimewa seperti itu: "Berbakat sangat Kak Zulin kita ni..," komen seorang pengguna media sosial Instagram.

Dalam entri tersebut, Zulin telah memuat naik video pendek proses melukis potret Siti Nurhaliza yang menurutnya mengambil masa lebih kurang 1 jam untuk disiapkan.

Klik untuk gambar besar

Sementara itu, di hantaran berbeza yang dimuat naik Zulin, dia turut memaparkan gambar Vida yang turut mendapat pujian ramai. Ianya turut mendapat reaksi tuan badan sendiri yang tampil memuji bakat pelakon drama 'Di Penjara Janji' itu.

"Masya Allah.. cantik hasil lukisan @zulinaziz.. serba boleh.. masak boleh.. meniaga pandai.. gewe smart.. bahagia till jannahh..," komen Vida di hantaran tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEDIH TENGOK SUAMI KENA GAME" - ALMY BERANG 'JOB' FIZZ DIBATALKAN SAAT AKHIR

"Dah block tarikh untuk shooting dari awal bulan 12, tiba-tiba tunda tarik shooting bawa ke Januari 2021. Suami dah tolak job lain sebab dah berjanji untuk 30 episod katanya. Tiba-tiba tadi call cakap batal. Tak boleh ikut jadual sebab kena ikut jadual artis lain sedangkan kita dah bagi jadual awal dah lock shooting tiba-tiba cancel!

"Hangpa rasa apa ya? Apa yang hangpa cuba buat game ini! Orang dah tolak job, apa yang hangpa cuba buat ini! Perasaan, akal fikiran hangpa ada di mana ya! Lain kali jangan susahkan periuk nasi orang faham!

"Tak jadi kat periuk nasi hangpa tak apa. Nanti kalau jadi kat periuk nasi hangpa baru tersungkur faham! Marah betul," kata pelakon Almy Nadia yang berang apabila tawaran lakonan yang sudah diterima suaminya, pelakon Fizz Fairuz dibatalkan pada saat-saat akhir dengan alasan jadual lakonan ditentukan sebuah syarikat produksi bertentangan dengan artis lain.

Almy, 34, meluahkan perasaan marahnya terhadap pihak tersebut dengan memuat naik beberapa status di laman Instastory miliknya. Menurut Almy, suaminya juga sudah menolak tawaran lain memandangkan penggambaran sesebuah drama 30 episod sepatutnya dijalankan pada awal bulan Disember telah ditunda pada Januari tahun hadapan.

Klik untuk gambar besar

Dalam pada itu, pemilik nama Almy Nadia Aminuddin Shah ini memberitahu dia terkilan dengan tindakan pihak tidak bertanggungjawab itu yang dengan mudah mempermainkan suaminya.

Akui Almy yang pernah berlakon dalam drama 'Cinta Buat Emelda' ini, dia berasa sedih melihat Fizz dipermainkan malah suaminya juga akan dianggap tidak menepati janji yang sudah dilakukan kepada penerbit drama itu.

"Tanggungjawab faham! Kita manusia pegang pada janji! Bila dah berjanji kita pegang jangan la last minit hangpa buat orang macam sampah faham! Orang lain punya hal, orang lain kena tanggung.

"Sorry la ya, perangai macam ini sebab itu tak boleh pergi jauh! Sebagai isteri bila suami murung, marah, suka dan sedih, isteri akan terkesan sebab isteri ini adalah orang paling rapat selain daripada orang lain.

"Bila jadi macam ini, sedih tengok suami sebab kena game. Nanti hangpa sedap buat cerita kat penerbit 'Datuk tak boleh buat job ini sebab datuk ada shooting lain. Datuk bagi tarikh banyak sangat!'.

"Lepas itu nanti penerbit jumpa pula 'la awat Datuk tak buat job tu kan kita dah lock awal'. Sedangkan faham-faham sendiri la ya. Kita bukan macam dulu tau. Dalam satu masa boleh ambil 10 job. Sekarang zaman kita jaga kualiti dan fokus!" tuturnya lagi.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SNOOP DOGG BERI REAKSI TENTANG SIRI 16 BARIS MALAYSIA

"You send the rugs, I send the chains, Fair exchange!!" Amazing Zoom call with the legendary D-O-DOUBLE- G @snoopdogg. Thank you for the words of encouragement and looking forward to creating more history. Let's get it! #DefJamSEA," itulah tulis penyanyi rap, Joe Flizzow menerusi muat naik di laman Instagram miliknya baru-baru ini.

Melihat perkongsian Joe Flizzow, ternyata dia ada berkongsi gambar bersama-sama Snoop Dogg dalam sesi panggilan Zoom. Difahamkan, pertemuan mereka itu berlaku pada pagi tadi.

Bagi mereka yang meminati muzik rap dan hip-hop, pastinya mengenali rapper terkenal dunia Snoop Dogg. Nama itu tidak asing lagi dalam dunia muzik rap selepas menghasilkan banyak karya terhebat sejak dahulu lagi.

Klik untuk gambar besar

Penyanyi rap tempatan juga tidak kurang hebatnya dan kita dapat melihat banyak pemuzik undergroud melalui rancangan 16 Baris yang diketuai Joe Flizzow.

Bagaimanapun, siapa sangka rancangan 16 Baris yang boleh ditonton di YouTube ini turut mendapat pujian Snoop Dogg. Dia berkongsi sedang menonton 16 Baris di Instagram Story miliknya dan memuji usaha mengetengahkan rapper underground.

Snoop Dogg turut meletakkan link YouTube untuk mengajak pengikutnya menonton siri 16 Baris yang menampilkan penyanyi Bunga, Noki dan Wo Shi Jay. Ini pastinya menggembirakan pemuzik tempatan selepas berjaya menarik perhatian rapper antarabangsa. Ramai tonton semula siri 16 Baris 2 tahun lalu kerana Snoop Dogg.

Sementara itu, penyanyi rap Noki K-Clique rasa terkejut dan masih tidak percaya apabila video nyanyiannya dua tahun lalu mendapat perhatian Snoop Dogg.

Ahli kumpulan rap K-Clique itu mengakui terharu dengan pujian yang diberikan dan tidak menyangka bintang antarabangsa itu mengambil tahu tentang industri muzik Malaysia.

"Saya baru tahu pagi Rabu, tahu pun daripada instastory orang lain. Tak sangka Snopp Dogg tengok 16 Baris. Benda ni sangat la mengejutkan... unxepected! Saya rasa beruntung sebab kebetulan dia screenshot part saya tengah berdiri dan muat naik di Instagram," katanya.

Video persembahan nyanyian rap daripada Bunga, Noki dan Who Si Jay yang dimuat naik di saluran 16 Baris pada tahun 2018 menarik perhatian Snoop Dogg.

Video yang meraih 3.2 juta tontonan itu juga mendapat pujian daripada penyanyi lagu Ain't No Fun berkenaan di laman sosialnya: "Dope show with unsinged international rappers, (persembahan terbaik daripada bukan artis antarabangsa)," tulisnya pada kapsyen.

Dalam pada itu, Noki atau nama sebenarnya Ahmad Ikhawan Aji, 27, berkata, pujian itu sedikit sebanyak menyuntik semangatnya dalam menghasilkan karya yang lebih baik.

"Penyanyi rap luar pun sudah mula nampak perkembangan hip hop di Malaysia, so it's a good thing. Bila terima pujian ia sedikit sebanyak memberi semangat kepada saya untuk menghasilkan karya yang terbaik dan terus mencipta nama di dalam dan luar negara suatu hari nanti," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIHA LUAH BENGANG BILA TIDAK DIBENARKAN BUAT RAKAMAN DIVAKSIN

"Saya memang sangat keliru sebenarnya sebab saya ambil video bukan just for fun sebaliknya saya gunakan media sosial untuk sebarkan benda yang baik. Masa suntikan pertama dulu, saya dibenarkan merakam proses tersebut tapi untuk suntikan kedua ini tidak boleh pula.

"Saya argue lah dengan dia (doktor), saya cakap yang menteri dah bagi kebenaran untuk rekod tapi dia kata dia berhak untuk tidak membenarkan saya rakam sebab takut jadi isu viral...

"Saya pun tak tahu apa yang dia takutkan sangat sebab tujuan saya rakam adalah untuk benda yang baik," ujar penyanyi Shiha Zikir yang meluahkan rasa marah dan bengang di laman sosial Instagramnya apabila tidak dibenarkan membuat sebarang rakaman ketika proses suntikan vaksin dos kedua di Pusat Pemberian Vaksin (PPV) Bukit Jalil pada pagi Isnin.

Kesal dengan perkara itu, Shiha atau nama sebenarnya, Nurshiha Mohd Zikir menjelaskan tujuannya untuk merakam video itu bukan sekadar suka-suka sebaliknya ingin memberikan kesedaran kepada peminat tentang kepentingan mengambil suntikan vaksin.

Klik untuk gambar besar

Penyanyi berusia 34 tahun itu juga berkata dia tidak akan mudah melenting sekiranya pihak petugas barisan hadapan (frontliners) berkenaan memberi penjelasan dengan cara yang sesuai.

"Bila saya tanya kalau menteri dah beri green light, kenapa doktor tak bagi... lepas itu dia jawab dengan agak kasar dan biadap. Memang saya jadi panaslah sebab alasan dia beri nonsense... dia kata sebab takut jadi viral. Masalahnya saya nak ambil video itu tak nampak pun muka dia dan tujuan saya nak rekod pun sebab nak galakkan peminat pergi vaksin.

"Lagipun KJ (Khairy Jamaluddin) sendiri dah sahkan boleh rekod sebab takut terjadi macam kes-kes sebelum ini. At least kalau jadi benda macam itu kita ada bukti kukuh dengan rakaman video tersebut," katanya.

Menurut Shiha lagi, dia bukan hendak mencari kesalahan frontliner sebaliknya sangat menghargai segala usaha dan penat lelah mereka sepanjang hampir dua tahun negara berdepan dengan pandemik Covid-19.

"Bukannya saya tidak hargai tugas mereka, saya tahu mereka pun penat sebab dalam sehari dalam ribuan orang mereka perlu suntik. Dulu pun ada terjadi kes cucuk vaksin tapi tak tekan picagari tu... sebab kalau kita ambil video at least boleh ada proof kalau mereka terlupa, individu tersebut boleh dapatkan balik suntikan vaksin mereka.

"Lepas dah jadi macam saya pun terus pergi jumpa pengurus PPV di tempat tersebut dan dia pun kata pada saya memang ramai yang mengadu tapi apa-apa pun saya anggap isu ini dah selesai. Harapnya lepas ini frontliner tersebut beri kebenaran kepada sesiapa yang nak rekod video supaya tidak bercanggah dengan arahan yang telah dikeluarkan menteri," ulasnya lagi.

Sebelum ini sekitar bulan Julai lalu, Menteri Penyelaras Program Imunisasi Covid-19 Kebangsaan (PICK), Khairy Jamaluddin Abu Bakar memberikan kebenaran kepada orang ramai untuk membuat rakaman video sewaktu menerima suntikan vaksin. Perkara itu dibenarkan susulan sebagai respons terhadap isu suntikan picagari kosong yang tular di media sosial sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAUPUN RAMAI KECAM..." - MFMF KONGSI VIDEO 'REHEARSAL' NABILA RAZALI

"Kami sangat bangga dengan anda, Nabila. Kami sentiasa kagum dengan semangat yang telah anda tunjukkan dalam berhadapan pelbagai rintangan yang datang.

"Walaupun ramai yang mengecam namun anda memberikan satu persembahan yang sangat cantik dan menyentuh perasaan. Tiada sesiapa yang boleh menafikan perkara itu," demikian kata MFMF berhubung persembahan AJL35 Nabila Razali.

Meskipun Anugerah Juara Lagu ke-35 (AJL35) sudah dua hari melabuhkan tirai, namun nyanyian 'terkucil' Nabila terus hangat diperkatakan sehingga ke hari ini. 'Peluang Kedua' merupakan ciptaan bersama MFMF dan komposer serta penyanyi, Hael Husaini.

Klik untuk gambar besar

Terbaharu, komposer lagu 'Peluang Kedua', MFMF berkongsikan video sesi latihan menjelang AJL35 membabitkan Nabila atau nama penuhnya Nur Nabila Mohd Razali, 29, menerusi Instagram mereka.

Dalam video tersebut, kelihatan Nabila selesa menyanyikan lagu tersebut tanpa mengalami sebarang masalah terkucil seperti yang berlaku pada malam final AJL35 yang berlangsung di Auditorium Majlis Bandaraya Shah Alam (MBSA), Ahad lalu.

MFMF yang terdiri daripada tiga orang komposer iaitu Brendan, Justin dan Zen turut menyatakan perasaan bangga dengan hasil usaha yang dilakukan Nabila menerusi karya lagu ciptaan mereka.

www.myartis.com / Sumber & foto: mStar, Instagram @wearemfmf & Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA AFIQ DEDAH KENA BUATAN ORANG - BADAN KURUS MENDADAK, TERKEJUT BUANG AIR BESAR KELUAR DARAH

"Ini sebenarnya ramai tak tahu, disebalik penurunan berat badan ni saya sebenarnya telah terkena sihir hingga mengakibatkan saya buang air besar keluar darah, pada mulanya saya ingatkan buasir tapi bila periksa dekat doktor tak ada apa pula.

"Saya turun berat badan daripada 90 hingga 70 kilogram sekarang ini, kemudian saya rasa pelik dan pergi berubat dekat ustaz kemudian dia mengesahkan saya terkena sihir," itulah kata pelakon Raja Afiq mengenai penamplilan dan perubahan bentuk badannya yang dilihat kurus dan semakin cengkung sehingga menjadi perhatian ramai.

Dalam temubual bersama mStar, Afiq mendedahkan dia melalui detik hitam apabila berdepan masalah kesihatan selepas disihir oleh individu tidak dikenali.

Klik untuk gambar besar

Dalam pada itu, Afiq turut menjelaskan, ustaz yang merawatnya mengatakan individu tersebut mempunyai niat untuk menyekat rezekinya. Ujarnya lagi, sejak pertengahan tahun lalu dia juga kurang menerima tawaran berlakon dan kurang keyakinan diri.

"Ustaz tu cakap individu tersebut memang nak sekat rezeki saya dan membuatkan saya kurang keyakinan, sampai satu tahap pernah saya jadi down bila nak berjumpa dengan orang sebab gemuk… saya juga kurang terima tawaran sejak pertengahan tahun lepas lagi," tuturnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH: "CONVERT LAH, BOLEH KAHWIN BANYAK" - INI JAWAPAN BALAS KEKASIH

Semua sedia maklum mengenai hubungan pelakon Sharifah Sakinah bernama Michael Hansen yang kini bukan lagi rahsia. Sakinah dalam kenyataan sebelum ini, memaklumkan dia sudah pun bertunang dengan jejaka tersebut yang berkongsi tarikh lahir sama dengannya dan bakal berkahwin pada 28 Mei 2021.

Terbaharu, Sakinah seperti memberi 'hint' dan dalam masa yang sama dalam nada gurauan meminta Michael untuk memluk Islam jika hendak berkahwin lebih dari satu.

"Berani nak kawin 3-4? @michael_hansen79 convert lah boleh kawin banyak," tulis adik kepada pelakon dan penyampai radio, Sharifah Shahirah ini menerusi satu perkongsian di laman Instagram miliknya.

Klik untuk gambar besar

Dalam entri tersebut, dia memuat naik sedutan drama lakonannya yang kelihatan memarahi suaminya sambil mencincang sayur di dapur. Entri itu mendapat pelbagai reaksi netizen yang menganggap cara Sakinah melucukan. Michael juga tampil membalas pertanyaan Sakinah dalam ruangan komen.

Menurut Michael, dia tidak pasti sama ada dia boleh atau tidak untuk menjalankan tanggungjawab sebagai seorang suami jika berkahwin lebih dari satu.

"Nasib baik saya yang selalunya pegang pisau di dapur sementara kamu masih memerlukan banyak latihan (menjawab mengenai sedutan video tersebut). Saya tidak rasa saya boleh kawal lebih dari satu (isteri), InsyaAllah," jawabnya.

www.myartis.com / Sumber & foto: Astro Gempak, Instagram Sharifah Sakinah & Michael Hansen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN TERLALU KECAM..." - LANA NODIN DEDAH KOS BEDAH HIDUNG CECAH RM166,000, GUNA TULANG RUSUK SENDIRI GANTI SILIKON

"Arwah ayah, mak dan adik-beradik okey sebab mereka dah tahu. Kalau saya tiba-tiba nak ubah, memang mak saya akan mengamuk! Kalau saya seorang yang suka buat pembedahan kosmetik, bibir dah tak macam sekarang.

"Jangan terlalu nak kecam, saya tahu saya bukan artis kegemaran korang," jelas pelakon Lana Nodin yang sudah mendapat keizinan suami, Mohd Daud McKienzie serta ahli keluarga lain sebelum menjalani pembedahan di bahagian hidungnya di Korea Selatan baru-baru ini.

Lana atau nama sebenarnya Mazlina Hasan Nordin, 44, mendedahkan kos pembedahan tersebut mahal iaitu mencecah RM166,000 kerana dia menggunakan bahagian tulang rusuknya bagi menggantikan silikon atau plastik yang bersifat kekal.

Dek kerana itu, Lana yang berkongsi mengenai pengalaman pembedahan berkenaan menerusi sesi siaran langsung di TikTok itu sanggup mengeluarkan belanja sebanyak ini.

Klik untuk gambar besar

"Kos keseluruhan kira-kira RM166,000... kali ini agak mahal sebab saya buat langsung tak sakit. Tiada darah yang terkeluar daripada hidung. Kenapa tulang rusuk? Sebab saya tak mahu berulang kali buat.

"Kalau apa-apa terjadi kepada saya, suami saya tak perlu nak buka dan buang plastik sebab saya guna tulang sendiri. Ini kira kekal," ujarnya.

Dalam pada itu, Lana menjelaskan itu adalah pembedahan kali keempat bagi membetulkan bahagian hidungnya yang senget selepas terlibat dalam sebuah kemalangan ketika menunggang motosikal ketika dia berusia 19 tahun.

Meskipun sudah beberapa kali membuat pembedahan hidung, Lana menjelaskan sebelum ini plastik atau silikon yang dimasukkan itu sering mengalami jangkitan dan terpaksa ditukar.

"Dah empat kali saya buat pembedahan, ini yang terakhir. Saya dah tak mahu buat lagi sebab setiap kali guna silikon dan plastik pasti akan berlaku jangkitan.

"Kalau buat di Malaysia atau Thailand, ada pantang kena ikut iaitu tidak boleh makan telur tetapi di Korea, tiada pantang kecuali tidak boleh merokok atau mengambil minuman keras. Dua-dua saya tak ambil, jadi lebih senang," tuturnya.

Sebelum ini, Lana ada memuat naik video dirinya sedang bersiar-siar di Seoul dengan bahagian hidungnya berbalut. Tanpa berselindung, Lana memberitahu sudah 15 hari dia menjalani pembedahan pada bahagian hidung dan akan membuka balutan berkenaan dalam tempoh seminggu lagi.

Ibu kepada dua cahaya mata itu juga pernah mengakui melakukan pembedahan rhinoplasty bagi membetulkan hidungnya kesan daripada kemalangan tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAEL HUSAINI: "SAYA TAK KISAH JODOH WANITA BERUSIA"

Penyanyi dan komposer terkenal, Hael Husaini, 32, ketika ditanya soal jodoh memberitahu yang dia tidak kisah jika jodoh dengan seorang wanita lebih berusia dan dia juga mahu melalui fasa perkahwinan hanya sekali seumur hidupnya.

"Saya tidak kisah jika bertemu jodoh dengan wanita lebih berusia kerana apa yang penting dia memahami saya. Jika bertemu jodoh, saya mahu berkahwin sekali sahaja, bukan ada kedua, tiga mahupun empat,” katanya.

Ditanya sama ada dia cerewet dalam memilih wanita untuk dijadikan isteri, kata penyanyi yang popular dengan lagu 'Jampi' dan 'Haram' itu, seorang lelaki harus memilih pasangan yang tepat kerana dia akan menjadi ibu kepada anak-anaknya.

Klik untuk gambar besar

"Buat masa ini, saya mahu fokus karier nyanyian dulu. Pada masa sama, saya juga sibuk membesarkan anak angkat yang baru berusia dua tahun," tuturnya.

Mengulas gosip cintanya dengan penyanyi Dayang Nurfaizah, 38, kata Hael, hubungannya dengan penyanyi popular itu sekadar rakan duet sahaja: "Terus-terang, saya paling selesa berduet dengan Dayang menerusi lagu sebelum ini.

"Dayang banyak mengajar selok-belok industri muzik. Sudah menjadi lumrah apabila peminat suka melihat keserasian kami menerusi lagu duet, mereka mahu menjodohkan kami. Saya mahu peminat doakan yang baik-baik buat kami," jelasnya.

www.myartis.com / Sumber & foto: Harian Metro & Instagram Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI MAAFKAN NABIL, TAK SIMPAN DENDAM

"Saya tak tengok pun video katanya dia sindir saya dalam program itu. Tetapi kalau betul dia sindir saya dalam program siaran langsung, saya maafkan dia. Kalau betul dia berkelakuan begitu dan mahu bersikap kurang ajar, terpulang kepada dia. Saya tiada masalah dengan Nabil.

"Dia tak sebut nama saya kan, jadi lantak dia," demikianlah kata pengacara sensasi, Azwan Ali yang tidak berkecil hati bahkan memaafkan andai benar Nabil Ahmad menyindir dirinya dalam siaran langsung program Gegar Vaganza musim ketujuh (GV7), malam Ahad lalu.

Azwan atau nama penuhnya, Mohamed Azwan Ali, 54, berkata, dia terlalu sibuk sehingga tidak mempunyai masa untuk memikirkan perkara tersebut.

Bagaimanapun, Azwan yang mula berkecimpung dalam bidang pengacaraan sejak 1988 mengingatkan semua pengacara, sama ada baharu atau lama, hormatlah industri seni tanah air yang tidaklah sebesar mana.

Klik untuk gambar besar

"Saya tiada masa untuk berdendam dan ambil hati. Dunia hiburan kita terlalu kecil. Bagi saya, sindir-menyindir dalam program secara langsung tidak patut berlaku.

"Nasihat saya cuma satu, bukan sahaja kepada Nabil bahkan kepada pengacara lain, sila berhati-hati ketika program secara langsung sedang disiarkan.

"Saya takut sebab isu remeh seperti itu menjadi perdebatan besar dalam kalangan peminat sehingga boleh memusnahkan kerjaya seseorang artis dalam sekelip mata," ujar Azwan.

Pesan Azwan juga kepada peminat: "Tidak usah besarkan isu-isu begini. Saya pun penat ingin melayan perkara ini. Kalau jumpa Nabil di luar pun, saya tetap akan senyum sahaja kepadanya".

Dek kerana kata-kata di pentas GV7 minggu keenam, Nabil telah menerima kecaman hebat netizen gara-gara tindakannya memerli dan meniru gaya Azwan Ali yang kembali dalam bidang pengacaraan apabila muncul dalam program Lagu Cinta Kita musim kedua siaran TV3.

Tindakan Nabil atau nama penuhnya Ahmad Nabil Ahmad, 37, mengeluarkan ayat berkaitan ‘selfie stick’ yang sememangnya sinonim dengan Azwan atau lebih dikenali sebagai Diva AA itu disifatkan kurang ajar oleh netizen.

"Not my level, shut up! (Bukan tahap saya, diam) Orang selalu pegang 'selfie stick' tiba-tiba pegang mikrofon, jadi macam itulah," kata Nabil.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS BERTUDUNG, HETTY SARLENE KEMBALI BIKIN PANAS

Satu ketika dulu, ramai yang rasa lega bila pelakon Singapura, Hetty Sarlene tampil dengan imej bertudung pada pertengahan 2013. Kata mereka, baguslah jika Hetty sudah insaf dan mula mengikut jalan lurus memandangkan hidup sebagai insan seni banyak godaannya.

Namun harapkan panas hingga ke petang, rupanya hujan di tengahari. Penampilan manis Hetty itu rupanya tidak kekal lama apabila dia tampil seksi semula dalam gambar yang dimuat naiknya baru-baru ini.

Klik gambar untuk size besar

Mungkin butang baju tercabut agaknya. Heh!

Hetty kini menyanyi bersama Deja Vu di Octapas Spanish Tapas Bar

Baca juga:

KEMBAR 6 DI PAKISTAN - MISKIN HARTA, TAPI KAYA ANAK
VIDEO - BILA APEK 'KEPALA ANGIN' MENGAMUK DI SENQ

         ________________________

SANTAI  - PAPARAZZI - NOSTALGIA - GALERI - YOUTUBE - FACEBOOK - ROMANTIKA - SEJARAH MYARTIS


"ARWAH RAKAM BERULANG KALI UNTUK DAPATKAN EMOSI" - LABEL LANCAR LAGU TERAKHIR SANDRA DIANNE

Syarikat rakaman dan pengurusan Sony Music Malaysia telah melancarkan lagu terakhir nyanyian dan ciptaan Allahyarham Sandra Dianne iaitu berjudul 'Jelaskan', bagi mengubati kerinduan peminat, selepas hampir sebulan pemergiannya.

"Kami selaku pihak pengurusan Allahyarhamah Sandra Dianne ingin berkongsi hasil karya penuh makna buat arwah ini kepada semua peminatnya di luar sana. Lagu ini menceritakan sebuah percintaan yang tergantung di tengah jalan.

"Sang kekasih memutuskan untuk meninggalkan pasangan tanpa ada perbincangan dan memaksa pasangannya menerima keputusan bulat-bulat. Mesej utama yang ingin disampaikan dalam lagu ini adalah sesuatu perhubungan sepatutnya perlu dihormati kedua belah pihak.

"Apa saja masalah dihadapi perlukan perbincangan yang kukuh dan tidak sepatutnya ditinggalkan tanpa alasan munasabah. Jangan ambil keputusan dan memaksa pasangan terima tanpa cuba perbaiki atau berbincang," katanya.

Klik untuk gambar besar

Menurut wakil pengurusan iaitu Vea Norman, Allahyarham merakam lagu berkenaan beberapa bulan lalu dan merancang untuk diperdengarkan selepas program Big Stage 2020.

Sementara itu, Vea turut berkongsi mengenai perjalanan proses penghasilan lagu tersebut yang agak mencabar kerana perlu akur dengan Perintah Kawalan Pergerakan (PKP).

"Arwah Sandra mengatakan dia sudah menulis lagu 'Jelaskan sejak tahun lalu lagi. Bagaimanapun, proses rakaman hanya dapat dimulakan dan disempurnakan pada sekitar bulan Mei lalu. Dia menyerap inspirasi daripada penyanyi antarabangsa iaitu Billie Eilish.

"Prosesnya agak lama juga kerana lagu dirakam ketika PKP. Untuk susunan muzik dirakam di Kuala Lumpur manakala vokal di Sabah, berikutan kualiti rakaman tidak memuaskan produksi terpaksa menunggu Sandra balik ke Kuala Lumpur bagi merakam trek vokal semula. Bahagian itulah paling mencabar kerana dilakukan berulang kali untuk mendapatkan emosi yang paling sempurna," katanya.

Jelaskan sudah boleh didengari di semua platform digital bermula Jumaat lalu. Sandra atau nama sebenar Alessandra Dianne Ampuria meninggal dunia pada 11 September selepas enam hari bertarung nyawa di unit rawatan rapi (ICU), Hospital Putrajaya.

Pada 5 September lalu, Allahyarham yang berusia 25 tahun terbabit dalam kemalangan Lebuh Raya Utara Selatan Hubungan Tengah (Elite) berhampiran Subang Jaya, ketika dalam perjalanan mengikuti latihan konsert minggu keempat Big Stage 2020 di Pusat Konvensyen Antarabangsa Putrajaya (PICC). Jenazah dikebumikan di Tanah Perkuburan Islam Kampung Kauluan, Sabah.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERBAKI 4 KALI SESI KIMOTERAPI... SELEPAS ITU SAYA AKAN LAKUKAN TRANSPLAN PULA" - ELYANA

"Alhamdulillah beberapa minggu lepas, saya sudah lalukan ujian saringan yang terbaru, menunjukkan sel kanser itu sudah tidak ada. Tapi saya masih berjaga-jaga sebab bila-bila saja sel kanser ini boleh 'grow' kembali. Jadi saya masih jalani rawatan berkala seperti biasa yang berbaki lagi empat kali sesi kimoterapi.

"Insya-Allah selepas itu, saya akan lalukan transplan pula. Alhamdulillah, setakat ini saya masih lakukan kerja-kerja yang tidak terlalu berat seperti biasa," kata penyanyi Elyana yang masih meneruskan rawatan kanser limfoma seperti biasa meski memaklumkan dia sudah bebas daripada sel barah yang merebak dalam tubuhnya, awal Disember lalu.

Masih perlu menjalani rawatan kemoterapi sebanyak empat kali selepas ini, Elyana atau nama sebenarnya, Erneelya Elyana Emrizal mengakui terkejut dengan hasil positif yang diterima dan bersyukur kerana doanya selama ini dimakbulkan.

"Ketika hari doktor kongsikan berita tersebut, saya memang tak jangkanya langsung. Saya sudah sakit selama 10 tahun dan pada awalnya, memang mengharapkan kesembuhan tapi ia tidak berlaku. Jadi saya tanam dalam hati tak payah berharaplah, cuma sekadar berdoa moga diberikan kekuatan untuk teruskan kehidupan.

Klik untuk gambar besar

"Ketika doktor minta saya lakukan ujian positron emission tomography (PET) scan sebelum teruskan kemoterapi yang kelima kalau tak silap, dia minta saya untuk sama-sama tengok hasil imbasan.

"Katanya, cuba tengok ni awak punya kanser sudah hilang. Lalu saya terkejut dan Alhamdulillah ketika itu suami pun ada di samping saya. Kami saling memandang. Sampai sekarang, sejujurnya saya masih rasa ia macam mimpi," katanya.

Elyana turut sebak dan berazam untuk terus kuat demi anak-anak selain memberikan inspirasi kepada mereka yang turut sama berdepan dugaan sama.

"Apa yang saya doa dan mimpikan selama ini sudah pun berlaku. Saya gembira begitu juga dengan doktor yang merawat. 10 tahun tempoh yang lama untuk kami tunggu saat ini. Syukur Alhamdulillah.

"Saya sebak. Orang kata setiap ujian pasti akan ada pelangi di hadapan dan perkara ini terjadi kepada saya. Saya selalu mimpi, doakan mahu hidup lama untuk temankan anak-anak. Kalau boleh mahu bersama sehingga mereka besar sampailah ada orang yang boleh jaga sebagaimana saya menjaga mereka.

"Selalu fikirkan hal ini dan ia menjadi antara salah satu doa yang saya panjatkan. Pada masa sama saya juga mahu sihat untuk beri inspirasi kepada mereka yang sedang ditimpa ujian sakit untuk terus kuat," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS SUAMI LUFYA NAFI CERAI SEBAB GAY, TAPI TIADA PERSEFAHAMAN

"Dakwaan yang mengatakan saya suka dengan kaum sejenis itu adalah tidak benar sama sekali. Saya bukan gay. Takkan bila badan sado dengan ramai kawan lelaki terus dicop gay? Perceraian saya dengan Lufya bukan disebabkan saya suka lelaki ataupun ada orang ketiga. Tetapi kami tidak ada persefahaman dan beberapa perkara yang saya tak boleh kongsikan kepada umum.

"Zaman sekarang ini bukan saya saja terkena, ramai lagi kat luar sana. Mereka boleh ja guna gambar saya untuk buat akaun palsu. Saya hanya ada akaun Facebook dan Instagram saja. Kalau nak kenal siapa individu sebenar di sebalik identiti saya itu ajak la dia keluar.

"Saya sebagai doktor takkan nak buat macam tu. Baik saya buat perkara yang mendatangkan faedah. Walaubagaimanapun, saya tetap memandang perkara ini serius sebab tak lama lagi saya akan buka sebuah klinik sendiri.

"Jadi saya taknak orang salah faham dan fikir bukan-bukan," demikian kata bekas suami kepada penyanyi Lufya Omar, Dr Che Hafiz menafikan dakwaan yang mengatakan dia meminati kaum sejenis, selain menegaskan perceraian yang berlaku disebabkan tidak ada persefahaman antara dirinya dengan Lufya.

Klik untuk gambar besar

Dalam pada itu, pemilik nama Dr Che Muhammad Hafiz Che Baharum menasihati agar orang ramai lebih berhati-hati serta tidak cepat melatah dengan perkara yang belum sahih: "Saya tak salahkan netizen yang membuat andaian kerana mereka tidak tahu hal sebenar.

"Mereka hanya komen berdasarkan pengetahuan yang mereka tahu dengan dipengaruhi orang sekeliling. Saya nasihatkan kepada masyarakat supaya lebih berhati-hati dalam hal seperti ini. Jangan terlalu cepat percaya dengan isu yang belum pasti kesahihan dan kebenarannya," ujarnya.

Sebelum ini, Dr Che Hafiz mengesahkan rumah tangganya sudah berakhir selepas bercerai talak satu pada 17 Jun lalu di Mahkamah Rendah Syariah Daerah Petaling, Shah Alam. Dr Che Hafiz dan Lufya mendirikan rumah tangga pada 26 November 2016 dan dikurniakan seorang cahaya perempuan, Laana Haura yang kini berusia tiga tahun.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALTIMET BELAJAR DARI WABAK SARS, ADA EMERGENCY FUND

Penyanyi Altimet memberitahu yang dia belajar daripada pandemik SARS yang pernah mengancam dunia suatu ketika dahulu dan akui keadaan ketika itu sukar baginya. Penyanyi lagu 'Amboi' itu turut berpesan setiap individu perlu punyai simpanan kecemasan bagi menyelamatkan diri sendiri apabila berlaku perkara tidak diingini seperti pandemik Covid-19.

"Banyak acara yang dibatalkan ketika berlaku SARS, kebetulan saya serumah dengan DJ Fuzz dan kami ada menyimpan duit untuk ke Jakarta sekitar RM2,000. Saya betul-betul tiada duit lain masa itu. Nak berbelanja hari-hari untuk duit poket pun susah tapi terpaksa tahan demi nak cari peluang di sana (Jakarta).

"Sampaikan ketika itu kami makan tengah hari pun dua keping roti canai dan air kosong. Malam pun sama... Kalau ada duit lebih sikit baru minum teh o panas. Kenyang ke tak? Memang tak la bhai," kongsinya menerusi sesi siaran langsung Instagram.

Klik untuk gambar besar

Berkat berjimat cermat, Altimet dan DJ Fuzz mendapat peluang untuk meneruskan kerjaya di Indonesia dan bertahan selama tempoh enam bulan seterusnya di sana: "Itu mengajar kita disebabkan SARS, saya kena ada tabung kecemasan dan ia juga menolong saya dalam situasi sekarang.

"Tak kisahlah anda freelancer, yang penting ada tabung itu. Walaupun nak menyelam sambil minum air pun, pastikan jangan usik emergency fund. Simpanlah dalam ASB misalnya," kongsi Altimet.

Hal itu turut disokong oleh DJ Fuzz yang menggalakkan orang ramai menyimpan wang demi masa hadapan.

www.myartis.com / Sumber & foto: Astro Gempak & Instagram Altimet

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELARAN DATUK - SUAMI NORA DANISH AKUI PERNAH TOLAK, RASA TAK LAYAK

Sempena sambutan Hari Wilayah Persekutuan semalam, ramai artis dan selebriti kita menerima gelaran Datuk antaranya penyanyi, pelakon dan pengarah Yusry Abdul Halim (KRU), penyanyi Nora Ariffin dan penulis lirik Habsah Hasan. Tidak ketinggalan, ibu mentua Mira Filzah juga turut menerima gelaran tersebut.

Menerusi satu perkongsian di Twitter, suami kepada pelakon Nora Danish iaitu Nedim Nazri mendedahkan dia pernah ditawarkan gelaran Datuk beberapa kali namun menolaknya kerana merasakan tidak layak untuk menerima pangkat tersebut.

Dalam entri tersebut, Nedim turut menjadikan Menteri Sains, Teknologi dan Inovasi iaitu YB Khairy Jamaluddin Abu Bakar sebagai contoh yang menolak gelaran Datuk yang diberikan sebelum ini.

Klik untuk gambar besar

Kata Nedim atau nama penuhnya Nedim Sujak Nazri Aziz lagi, dia menolak gelaran tersebut kerana menyedari tidak memberi sumbangan yang besar kepada negara.

Perkongsian Nedim itu mendapat pelbagai reaksi daripada netizen yang memuji pendiriannya dan bersetuju dengan kenyataan anak kepada Ahli Parlimen Padang Rengas, Datuk Seri Nazri Abdul Aziz.

www.myartis.com / Sumber & foto: Rotikaya & Instagram Nedim Nazri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - HAZIQ HUSSNI (HOT FM) TIMANG ANAK KEDUA

Nampaknya bukan hanya pelakon Sharnaaz Ahmad yang menyambut kehadiran 'orang baru' pada 30 Ogos 2018 tetapi pengacara dan penyampai radio Haziq Hussni juga sama.

Isterinya, Ayunda Putri telah selamat melahirkan anak kedua mereka di Hospital KPJ Tawakkal. Namun begitu, jantina bayi tersebut sehingga kini masih belum diketahui tetapi mungkin perempuan sebab warna pink.

"Assalamulaikum. My beautiful wife @ayundaputrii has safely given birth to our second baby today 30/08/2018 at 534pm. Alhamdulillah. Mama & baby sihat dan comel. Terima kasih yang mendoakan #BabyCA," tulis Haziq.

"Alhamdulillah semalam putri dah selamat bersalin our 2nd baby 😍 terima kasih byk2 utk semua yg dah mendoakan kitorg.. The process sgt lancar, doctors & nurse semua baik2.. Labor room & OT room selesa sgt..

Klik untuk gambar besar

"Thank youuuu daddy @haziq_hotfm sbb slalu teman puti, sampai ke OT pun teman, kuatkan semangat, slalu peluk cium pipi dahi tu x penah tinggal sbb nak bg puti x pikir sakit 😘

"And thankyou so much @kpj_tawakkal @kpj_healthcare always give us the best services ever! 🙏," kata isteri Haziq.

Sebelum melahirkan, Haziq telah memuatnaik sebuah video memberi kata semangat kepada isterinya ketika berada di dalam wad bersalin: "Sekarang masa untuk awak berjuang, you can do it".

Untuk makluman, Haziq dan isteri telah mula mendirikan rumah tangga pada tahun 2016 dan sudah dikurniakan seorang cahaya mata sebelum ini, Muhamad Heidy Nufael yang kini berusia setahun.

www.myartis.com / Sumber: Instagram Haziq Hussni & Ayunda Putri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO BAYANG DALAM KERETA - ENGKU EMRAN BERI 'HINT' BERCINTA DENGAN NABILA?

Sebelum ini, timbul desas-desus mendakwa kakak kepada selebriti terkenal, Noor Neelofa iaitu Noor Nabila kini sudah menemui cinta baru bersama ahli perniagaan, Engku Emran. Disebabkan mereka sering menghabiskan masa berkayuh bersama, semakin kuat lagi spekulasi tersebut dalam kalangan netizen.

Enggan memberikan komen yang panjang, bekas isteri pelakon Sharnaaz Ahmad ini mengatakan bahawa dia akan menjelaskan mengenai hal tersebut nanti selain menegaskan bahawa membesarkan anaknya, Jebat Jayden ialah yang paling utama buat masa ini.

Hampir seminggu lebih berteka-teki, kini bekas suami kepada primadona Erra Fazira dan pelakon Indonesia Laudya Cynthia Bella itu menerusi satu perkongsian di laman Instagram telah memuat naik foto di dalam kereta dimana ia menampakkan refleksi wajah Nabila di tempat duduk penumpang.

Klik untuk gambar besar

Foto bayang-bayang Nabila itu diambil dari radio keretanya yang sedang memainkan lagu bertajuk 'By Your Side' dimana menguatkan lagi dakwaan tersebut. Kapsyen gambar tersebut juga seolah memberi bayangan pasangan itu sedang dilamun cinta: "Choppy until you came along".

Lebih menimbulkan pelbagai persoalan apabila Engku Emran bertindak menutup ruangan komen foto berkenaan. Berkemungkinan tidak mahu orang ramai meninggalkan komen penuh spekulasi padanya.

Setakat ini masih tiada kenyataan lanjut bagi mengesahkan spekulasi hubungan mereka. Terdahulu, gosip cinta mereka hangat diperkatakan apabila tular gambar Engku Emran menghadiri sesi usrah di kediaman Nabila.

www.myartis.com / Sumber & foto: Rotikaya, Beautifulnara, Instagram Engku Emran & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAFIE NASWIP MAHU SAMAN - WANITA MOHON MAAF FITNAH

Sebuah video yang memaparkan sekumpulan lelaki didakwa golongan Lesbian Gay Biseksual Transgender (LGBT) sedang berhibur dipercayai di sebuah pusat hiburan menjadi viral di Twitter dan menjadi kecoh semalam. Video tersebut kemudian mengundang pelbagai spekulasi netizen sehingga terdapat seorang pengguna mendakwa melihat kelibat pelakon Syafie Naswip dalam entri berkenaan.

Bagaimanapun, komen yang dilontarkan pemilik @aliaamsyra tersebut kemudian mendapat respons daripada aktor filem 'Mukhsin' itu. Syafie menerusi komen yang dibalas kepada wanita yang dikenali sebagai Aisyah Sakura, 21, itu di Twitter mahu mengambil tindakan undang-undang kerana dianggap memfitnah dirinya.

"Yang mana macam saya? Awak pernah rasa nak disaman dan dimalukan satu Malaysia tak? Kalau nak saya boleh bawa komen awak ini kerana memfitnah saya di media sosial. Saya sudah 'screenshoot' awak punya komen dan link Twitter awak," tulis Syafie.

Syafie kemudian dikatakan berang sebelum bertindak mendedahkan identiti individu berkenaan yang didakwa cuba memfitnah dirinya di Instagram. Bagaimanapun, tidak lama kemudian, individu berkenaan mengemukakan permohonan maaf menerusi satu rakaman video.

Klik untuk gambar besar

Aisyah dalam video itu mengakui kesilapan dan berjanji tidak akan mengulangi perkara sama: "Assalamualaikum, saya Aisyah Sakura berumur 21 tahun. Saya buat video ini untuk meminta maaf kepada Abang Syafie Naswip sebab saya sudah tulis sesuatu yang buatkan Abang Syafie Naswip terasa di laman sosial Twitter.

"Saya ingin betul-betul meminta maaf dan semua itu adalah kesalahan saya. Saya tak berfikir apa yang saya tulis. Apa saya tulis sama sekali tak betul dalam video itu tak ada langsung rupa wajah Abang Syafie Naswip. Saya betul-betul ingin meminta maaf. Saya janji takkan buat lagi," tuturnya.

Sementara itu, Syafie berkata dia menerima permohonaan maaf Aisyah. Dalam pada itu, Syafie turut mengingatkan agar orang ramai mengambil pengajaran daripada apa yang terjadi: "Maafmu diterima adik. Cuma jangan buat lagi. Jadikan pengajaran bukan untuk adik seorang tetapi untuk semua agar berhati-hati ketika menulis di media sosial," kata pelakon filem 'Polis EVO 2' itu.

Tindakan Syafie itu kemudian turut menerima pujian daripada pengikutnya yang menyifatkan dirinya sebagai seorang pemaaf yang patut dijadikan contoh:"Alhamdullilah besar pahala kamu Ayie. Syukur kerana punyai hati yang sejuk dan terima kekurangan orang," komen pengarah Eyra Rahman.

www.myartis.com / Sumber & foto: Astro Gempak, Harian Metro & Instagram Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZALIF SIDEK & ISTERI SELAMAT TIMANG ANAK SULUNG, PEREMPUAN

Tahniah diucapkan kepada pelakon Zalif Sidek, 37, yang kini sudah pun bergelar bapa selepas isterinya, Anis Marzuki selamat melahirkan anak sulung mereka yang merupakan seorang bayi perempuan, pada jam 9.15 malam tadi.

Berita gembira itu turut dikongsikan oleh Zalif menerusi laman Instagram miliknya. Bagaimanapun, Zalif tidak memuat naik gambar anaknya itu dan meminta pengikutnya menunggu selepas ini.

"Assalamualaikum. Syukur Alhamdulillah. Isteri saya selamat bersalin pada jam 9.15 malam tadi. Bayi perempuan. Terima kasih kepada semua yang mendoakan buat kami. Tunggu gambar ok!," tulisnya.

Perkongsian tersebut mendapat reaksi positif daripada rakan-rakan penggiat seni yang mengucapkan tahniah kepadanya.

Klik untuk gambar besar

Difahamkan, isteri Zalif bersalin secara pembedahan di sebuah pusat perubatan di Kuantan, Pahang. Zalif memaklumkan isteri dan anaknya itu berada dalam keadaan stabil.

"Pada mulanya isteri memang nak lahirkan secara normal. Memandangkan kami sudah menunggu selama 13 jam dan saiz bukaan agak kecil iaitu 4 sentimeter, kami akhirnya memutuskan untuk dibedah. Alhamdulillah, bayi perempuan seberat 3.2 kilogram selamat dilahirkan pada jam 9.15 malam tadi.

"Isteri dan anak berada dalam keadaan stabil. Memandangkan isteri akan berpantang di kampung, sayalah yang akan berulang-alik dari Kuala Lumpur ke Kuantan untuk menjenguk mereka," tuturnya yang dipetik sebagai berkata kepada Berita Harian.

Dalam pada itu, mengulas mengenai nama anak yang bakal diberikan, pelakon filem 'Daddyku Gangster' ini berkata, dia dan isterinya masih memilih nama yang sesuai.

"Adalah beberapa nama yang sesuai termasuk nama-nama selebriti yang pernah mencetuskan kontroversi sebelum ini. Mungkin nama yang paling kurang kontroversi dalam kalangan yang tersenarai itu bakal menjadi pilihan kami," ujar Zalif berseloroh.

Untuk makluman, Zalif dan Anis mendirikan rumah tangga pada 26 Februari 2022 di CMi Hall & Event Space, Berjaya Megamall, Kuantan, selepas 10 bulan berkenalan.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA PENYAMPAI RADIO MUAZ KEMBALI KE RAHMATULLAH

"Assalamualaikum warahmatullahi wabarakatuh. Dukacita dimaklumkan bahawa ayahanda saya Haji Mohamed Bin Atan telah kembali ke rahmatullah pada hari ini (semalam) 28/8/2021, pukul 4.50 pagi di Hospital Tuanku Mizan.

"Mohon semua sedekahkan Al-Fatihah dak doakan semoga arwah ayah saya ditempatkan di kalangan orang-orang yang beriman. Amin YRA," tulis pengacara dan penyampai radio, Muaz Mohamed yang berkongsi khabar duka selepas memaklumkan bapanya telah pun menghembuskan nafasnya yang terakhir pada Sabtu di Hospital Tuanku Mizan, Kuala Lumpur.

Perkhabaran sedih tersebut dikongsikan sendiri oleh Muaz menerusi sebuah hantaran yang dimuat naik di ruangan Instagram stories. Dalam pada itu, penyampai radio, Buletin FM ini turut berharap agar semua pihak dapat medoakan semoga bapanya itu ditempatkan dikalangan orang-orang beriman.

Klik untuk gambar besar

Berita mengenai pemergian bapa kepada Muaz itu turut dikongsikan menerusi Instagram Buletin FM. Melihat di ruangan komen, rata-rata peminat dan rakan artis turut menzahirkan rasa sedih selain turut menitipkan kata-kata semangat buat Muaz serta seluruh ahli keluarganya.

"Salam takziah Muaz dan keluarga. Banyak bersabar dan banyak berdoa. Semoga roh arwah ayah ditempatkan dikalangan para solihin dan kekasihNya. - "Semoga rohnya dicucuri rahmat dan ditempatkan dalam kalangan orang-orang yang beriman. - "Innalillahiwainnailaihirojiun. Semoga Allah tempatkan rohnya bersama-sama dengan hamba-hamba yang redha lagi diredhai," antara reaksi-reaksi netizen di laman Instagram.

Sekadar informasi, Muaz merupakan salah seorang penyampai yang bertugas di stesen radio, Buletin FM yang mengendalikan segmen Diskusi Harian bersama gandingannya, Izwan Azir Saleh bermula jam 3 petang hingga 7 malam pada setiap Isnin hingga Jumaat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - 'AQEEF ANAQI', NAMA ANAK SULUNG AMYRA & AMAR

Setelah sekian lama menanti dan berteka-teki tentang baby AA, akhirnya nama anak sulung pasangan selebriti, Amyra Rosli dan Amar Baharin yang dilahirkan pada 15 Oktober lalu itu didedahkan.

Pernah meminta pengikutnya teka apakah nama anaknya melalui Instagram sambil memberi klu huruf hadapan 'AA', kini Amyra menerusi Insta Stories telah berkongsi dimana mereka memilih nama 'Aqeef Anaqi' untuk anak mereka.

Malah, nama akaun Instagram @amyramarjr. turut ditukar kepada nama sebenar anak mereka iaitu 'Aqeef Anaqi'.

Klik untuk gambar besar

Bukan itu sahaja, malah dislay picture untuk akaun tersebut juga telah ditukar kepada wajah anak mereka yang lebih jelas kelihatan.

Teruja dengan perkongsian kedua pasangan ini, ruangan komen di IG Aqeef yang kini mempunyai 109k pengikut itu dihujani dnegan ucapan-ucapan positif.

Apapun, semoga Aqeef Anaqi membesar menjadi anak soleh serta berbakti kepada kedua ibu bapanya.

www.myartis.com / Sumber & foto: Amyra Rosli IG, Amar Baharin IG & Afeeq Anaqi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK PAKSA PAKAI TUDUNG - AWAL ASHAARI SERAH KEPADA SCHA ALYAHYA BUAT KEPUTUSAN

Pasti ramai yang berharap isteri kepada pelakon dan pengacara Awal Ashaari, Scha Alyahya tampil bertudung, selepas mengerjakan ibadah umrah pada Februari lalu, namun Awal menjelaskan, dia tidak memaksa Scha melakukan perubahan bertudung sepenuhnya, selain mengakui isterinya itu kelihatan lebih manis apabila mengenakan hijab.

"Sebagai suami mestilah saya mahu isteri menuju ke arah kebaikan dan tidak mahu sebarang perubahan dilakukan dengan cara paksaan. Perkara seperti ini perlu datang dari dalam dan apa paling penting kami mahu perbaiki hubungan dengan Allah.

"Sebelum ini banyak jenama yang menghampiri Scha untuk menjadi model bertudung tetapi dia belum bersedia. Namun, selepas balik umrah dia jadi lebih terbuka dan menerima kerja begitu. Sebagai suami saya hanya menyokong dan berada di belakang apa sahaja keputusan yang dilakukannya, ujarnya.

Menyifatkan penghijrahan bukan perkara mudah, Awal berkata, dia bukan tidak ingin memaksa isterinya, namun dia yakin ianya akan datang dengan sendiri dan menyerahkan kepada Scha untuk membuat keputusan.

Klik untuk gambar besar

"Saya rasa ini merupakan perubahan besar bagi dia dan selalu juga saya usik sama ada dia ke arah penghijrahan. Dia tidak menidakkan dan mengiyakan cuma nampak lebih selesa memakai tudung. Jika dia buat keputusan untuk bertudung suatu hari nanti, mengapa tidak. Benda ini keputusan yang besar dan perlu beristiqamah.

"Kalau cakap tak paksa Scha, nanti netizen akan cakap, sebagai suami saya boleh berbuat demikian. Namun, kalau paksa dan perbuatan tersebut tidak datang dari hati, tiada guna juga. Penghijrahan datang dari dalam dan hijrah satu komitmen yang besar kerana jika sudah melakukannya kita mahu perkara tersebut kekal," kata Awal yang hanya mendoakan yang terbaik buat isterinya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKAN PERGI UMRAH LAGI TIAP TAHUN - SAJAT

Tindakan Sajat berpakaian wanita dan lengkap bertelekung ketika menunaikan umrah baru-baru ini yang dikecam teruk oleh ramai pihak, tidak langsung mematahkan semangatnya untuk melakukan ibadah umrah setiap tahun.

Malah kalau boleh, dia menyimpan impian untuk membawa lebih ramai lagi untuk menunaikan umrah terutama mereka yang banyak membantu perniagaannya.

"Apa yang boleh saya cakap saya cukup tenang di sana. Memang saya sudah berniat dari tahun ke tahun untuk ke sana lagi,” ujarnya dipetik sebagai berkata.

Terdahulu, menjawab soalan mengenai siasatan JAKIM terhadapnya mengenai status jantina, Sajat mendakwa JAKIM seolah buat kerja sambil lewa.

"Bukan saya tak mahu buat laporan perubatan, sekarang mereka (JAKIM) hanya suruh saya pergi ke hospital tanpa sebarang surat sokongan.

Klik untuk gambar besar

“"Kalau betul mereka (JAKIM) nak bantu, mereka sepatutnya keluarkan surat rasmi. Saya tak tahu dengan siapa yang saya perlu rujuk. Kalau hendak tolong, tolonglah betul-betul kalau tidak ia akan berpanjangan," jelasnya..

Dalam hal itu, katanya dia pernah cuba menyelesaikan masalah berhubung identiti dirinya kepada pihak berkuasa, namun, alasan diberi kesnya itu berprofil tinggi.

"Saya pernah kena tipu, bukan saya tak cari jalan penyelesaian. Kalau diikutkan, ibu bapa sudah memberi kerjasama sebaik mungkin sejak saya dilahirkan.

"Namun, sekarang, saya yang perlu menanggung semua ini sendirian," tambahnya.

"Ibu bapa Sajat boleh mengesahkan siapa saya... Tiada orang lain," katanya lagi yang berharap isu identitinya dapat diselesaikan sekarang selagi ibu bapanya masih hidup.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - RAJA FARAH SELAMAT LAHIRKAN ANAK LELAKI KEDUA

Menerusi laman Instagram, pelakon dan pengacara Raja Farah telah mengumumkan dirinya telah selamat melahirkan anak keduanya yang juga merupakan bayi lelaki pada 7 April lalu.

Dalam status tersebut, Raja Farah atau nama sebenarnya, Raja Farah Raja Aziz, 31, memaklumkan, bayi seberat 3.45 kilogram itu dilahirkan secara normal pada jam 6.15 petang.

Pelakon filem 'Gol dan Gincu' itu turut berkongsi gambar bersama suami, Iskandar Ismail, 37, dan anak sulung mereka, Imran Iskandar, 3, serta bayi menerusi laman sosial itu untuk tatapan peminat.

Klik untuk gambar besar

"Assalammualaikum semua... Alhamdulillah... we're now 4... ☺ 👨👩👦👦 Syukur Alhamdulillah... we are so happy to announce the arrival of our 2nd son.. Alhamdulillah... everything went well.. • 7th April 2019 • 6:15pm • 3.45kg • boy • normal delivery •

"We would like to thank every single of you for all the doa & warm wishes.. we really appreciate it...thank you.. much love from us... #rajafarah #iskandarfarah #theimraniskandar #rfiijunior2," tulisnya.

Untuk makluman, Raja Farah dan Iskandar diijabkabulkan pada 6 September 2015. Ia adalah perkahwinan kedua pelakon 'Apa Kata Hati dan Aku Masih Dara' itu.

www.myartis.com / Sumber & foto: Berita Harian & Instagram Raja Farah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENTOR MILENIA AKHIR - PORTEGE HAZAMA BERJAYA 'JINAKKAN' PORTEGE BLACK

Portege Hazama iaitu Fareez akhirnya berjaya menyekat penguasaan portege Black apabila muncul sebagai juara program realiti Mentor Milenia akhir yang bersiaran secara langsung di Sri Pentas 2, Plaza Alam Sentral, Selangor, malam semalam.

Dengan kemenangan tersebut, Fareez atau nama sebenarnya Muhammad Fareez Hazwan, 18, berjaya membawa pulang wang tunai sebanyak RM100,000 berserta trofi.

Manakala, Qody membawa pulang wang tunai sebanyak RM50,000 berserta trofi. Wanie pula di tempat ketiga dengan wang kemenangan RM20,000 berserta trofi.

Pemarkahan pada peringkat akhir ditentukan menerusi 50 peratus juri profesional iaitu Amy Search dan Ajai. Sementara Azmeer pula telah dijemput menjadi juri jemputan.

Baki 50 peratus lagi undian ialah 20 peratus juri awam manakala 30 peratus melalui undian peminat menerusi laman web.

Foto: TV3

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NIKAH SENYAP - JURUTERBANG DUDA, SUAMI BARU FIZA HALIM

Selepas perceraian kali keduanya bersama penyanyi Adam (Akademi Fantasia musim ke-2) pada Januari tahun lalu, kita sudah lama tidak mendengar cerita bekas anggota kumpulan Elite iaitu Fiza Halim, 36.

Namun ketika umat Islam menyambut kemeriahan Syawal pada Ahad lalu, Fiza dilihat terbuka memuatnaik beberapa keping gambar mesra bersama seorang lelaki yang tidak kurang segaknya.

Hal ini sekali gus mengundang pertanyaan netizen, adakah itu suami terbaharu beliau? Persoalannya, bila dia kahwin?

Selidik punya selidik, memang sah Fiza ini sudah bergelar isteri orang apabila melihat entri di Instagram milik Jefri iaitu '@aljefri87', ada gambar Fiza yang sedang mesra membetulkan butang baju Melayu yang dipakai oleh Jefri dengan kapsyen: "Raya pertama done with my wifey".

Kapsyen berkenaan telah menjelaskan lagi hubungan tersebut. Pandai nampaknya Fiza atau nama penuhnya Siti Zaidatul Fiza Abdul Halim simpan rahsia ye! Tahu-tahu dah kahwin hihi.

Difahamkan, suami Fiza yang baru itu merupakan seorang juruterbang yang juga duda anak tiga.

Cuba untuk menghubungi tuan empunya diri, namun sehingga kini tiada maklumbalas yang diberi oleh Fiza. Mungkin buat waktu sekarang pelakon filem 'Nana Tanjung 2' ini belum sedia berkongsi hubungannya dengan pemuda berkenaan.

Klik untuk gambar besar

Menyorot kisah perkahwinan Fiza dan Adam sebelum ini, pasangan ini bernikah pada September 2013 tetapi mereka tidak dikurniakan anak. Adam dan Fiza bercerai pada 28 April 2014 tetapi rujuk pada tahun sama.

Namun, tahun lalu, Fiza sekali lagi nekad menuntut cerai kerana melihat hubungan mereka tidak boleh dipertahankan lagi.

Buat kali kedua, Adam menceraikan Fiza dengan talak satu di rumah mereka di Gombak pada 21 September tahun lalu. Mereka kemudian mengesahkan lafaz cerai di Mahkamah Syariah Shah Alam pada 28 Disember tahun lalu.

Semoga perkahwinan Fiza pada kali ini bekekalan sehingga ke anak cucu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


VIDEO - ALAHAI COMELNYA DATUK SITI NURHALIZA

"Hahahahahahaha...pengsannn!!!," demikianlah kata Datuk Siti Nurhaliza apabila dia memuat naik satu video dubsmash di laman IGnya.

Bukan Siti sahaja yang memuat naik video tersebut tetapi beberapa artis lain turut memuat naiknya.

Videonya selepas ini!

VIDEO:-

SITI

MARSHA

ARIZ FORTEEN

RAJA ILYA & ZAIN HAMID

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom